UDIK osudio napad na učesnike Međunarodnog festivala queer filma Merlinka\nArt Kino Kriterion (Foto: Arhiv)\nUdruženje za društvena istraživanja i komunikacije (UDIK) najoštrije osuđuje napad na učesnike/ce Međunarodnog festivala queer filma Merlinka, koji se desio jučer 1. februara oko 15h, kada je 10-ak maskiranih lica napalo u prostorije kina Kriterion u Sarajevu i povrijedilo dvije osobe.\nUdruženje za društvena istraživanja i komunikacije (UDIK) smatra da je MUP Kantona Sarajevo, morao obezbjeđivati navedeni skup i da u tom smislu snosi punu odgovornost. Sigurnost svakog građana/ke BiH, bez obzira na njihovo religijsko, etničko ili bilo koje drugo uvjerenje i orijentaciju, očigledno i dalje ostaje neispunjena dužnost ministara unutrašnjih poslova.\nIz ovog razloga UDIK smatra da je Bosna i Hercegovina duboko zagazila u kulturu nasilja prema svakome ko drugačije misli u zajednici.\nUDIK zahtijeva utvrđivanje odgovornosti o ovom činu i svakom činu diskriminacija u zajednici, jer je to zločin koji se nas tiče, saopćeno je iz Udruženja.


Potpisan sporazum o sanaciji šumskih puteva – Općina Vogošća\nDanas (13.12.2019.godine) je između Općine Vogošća i Ministarstva privrede Kantona Sarajevo svečano potpisan Sporazum o finansiranju projekata iz oblasti sanacije i rekonstrukcije šumskih puteva na području općine Vogošća.\nOvim sporazumom je Ministarstvo preuzelo obavezu da za 2019.godinu preko Uprave za šumarsto sufinansira sanaciju i rekonstrukciju šumskih i prišumskih puteva na području općine Vogošća sa 184.833,43 KM.\nNajveći dio tih sredstava, u iznosu od 120.000,00 KM odnosi se na sanaciju i rekonstrukciju puta prema Motki. Za sanaciju i rekonstrukciju šumskog puta Briješće – Gornja Jošanica II izdvojeno je 42.861,18 KM, a za sanaciju i rekonstrukciju kraka puta Gornja Jošanica I 21.972,25 KM.\nU narednoj, 2020.godini Općina Vogošća očekuje da će se nastaviti sa sufinansiranjem sanacije i rekonstrukcije i da će započeti projekti moći biti finalizirani.


Ekspresan odgovor povodom Izvještaja o Srebrenici - slavicnet.com\nbors - 102593 - 23.08.2018 : Milenko Đurić Doboj - (3)\nEkspresan odgovor povodom Izvještaja o Srebrenici\nNarodna skupština RS i ne usvoji proceduralno odluku o stavljanju izvještaja o Srebrenici, a već stiže brzi odgovor od naših zapadnih prijatelja i mnoštvo kritika. Očigledno je da projektovana istina treba da ostane zabetonirana.\nNaravno ako nova komisija sastavljena od uglednih međunarodnih stručnjaka iz te oblasti dođe do drugačijih rezultata biće to veliki šamar za kreatore postojeće istine.\nJa sam nekako ubijeđen da će se na kraju pokazari da su srpske civilne žrtve na tom području daleko veće od bošnjačkih. Tako nešto tvrdi i ugledni zapadni istoričar Herman Wagner pa vidjećemo na kraju balade šta će da se desi.\nNaravno da je ovo trebalo biti davno pokrenuto ali su se srpski kvazi-političari bojali za svoje fotelje i da se na zamjere našim zapadnim prijateljima, ali eto konačno skupiše hrabrosti i čestitam im na tome.


Evropski pregovarač Mišel Barnije\nPostoje "mnoge i veoma ozbiljne razlike" sa Britancima o budućim odnosima između Evropske unije i Ujedinjenog Kraljevstva, ali se i dalje nadam da možemo postići dobar dogovor, kaže evropski pregovarač Mišel Barnije nakon prve rudne razgovora.\n“Dogovorili smo se sa Velikom Britanijom da nađemo način da sprečimo posledice po trgovinu ili uslove nelojalne konkurencije. Britanci tvrde da imaju visoke ambicije, ali ništa od toga ne žele da pretoče u zajednički obavezujući sporazum”, upozorava evropski pregovarač.\nBarnije o Bregzitu: Uvođenje carina i poreza ukoliko ne bude sporazuma\nDodaje i da Brisel neće popustiti pred zahtevom Lonodna da Sud pravde EU ne igra ulogu u primeni i interpretaciji budućeg sporazuma.\nKamen spoticanja u pregovorima je i oblast ribolova.\n“Dogovor posle Bregzita treba da uključi uravnoteženo rešenje o ribolovu i neizvodljiv je britanski predlog da se svake godine pregovara o zonama za ribolov”, kaže Barnije.\nDodaje i da London zahteva niz pojedinačnih dogovora, dok EU želi jedan sveobuhvatni sporazum.\n“EU će nastaviti da budno motri primenu sporazuma, pogotovo kada je u pitanju irske granice”, tvrdi Barnije.\nLondon je odbio da pregovara o sporazumu o spoljnoj politici i odbrani.\nPariz upozorava London na gorke trgovinske pregovore s EU\nSledeća runda pregovora biće održana od 18. do 20. marta u Londonu. Sporazum bi trebalo da bude postignut do kraja godine, kada se završava prelazni period za Veliku Britaniju posle razlaza sa EU 31. januara.\nNeuspeh pregovora mogao bi da ima potencijalno katastrofalne posledice za britansku ekonomiju, a bio bi štetan i za EU.


MH: Miško Plavi - Tokyo koncert\nNaslovna » Izlasci » Muzika » Koncerti » MH: Miško Plavi – Tokyo koncert\nAh Neša 2. februar 2017. Koncerti Postavite komentar\nDirektno iz Japana, gde ga očekuje čak osam koncerata, od kojih su dva već rasprodata, Miško Plavi nastupiće pred domaćom publikom, ali za razliku od dosadašnjih nastupa, sviraće poseban program sa osvrtom na srpsku i balkansku muziku, koji obično svira samo u Japanu.\n– Dragi moji, dođite da čujete program kojim sam uspeo deseti put da očaram Japance. Sviraću istim redosledom, kojim sam nastupio i 26. januara u Japanu. Biće dovoljno da zatvorite oči i naći ćete se u centru Tokija, na koncertu kojim sam zatvorio januarsku japansku turneju – kaže Miško Plavi.\nSvira više instrumenata, a muzikom je počeo da se bavi osamdesetih u Beogradu kao gitarista, basista i klavijaturista, gde je učestvovao u stvaranju „novog talasa“ u nekoliko bendova poput grupe Piloti, ali i čuvenog EKV-a.\nOd 2000. godine održao je više od 200 solo koncerata sa programom „Music Around the World“ na harmonici u najelitnijim muzičkim salama širom Japana.\nUlaznice za koncert su dostupne na prodajnim mestima GigsTix-a po ceni od 800 RSD. (danubeogradu.rs)\nTagoviizlasci koncerti mikseer house miško plavi muzika world music\nPrethodni Premijera lutkarske predstave „Aska i vuk“\nSledeći Sedam dana u Beogradu (2-8. februar 2017)


FK Guber - eSrebrenica.ba\nVišegrad gostuje u Bratuncu, a Srebrenica dočekuje Vlasenicu. FK „Bratstvo“ Bratunac u subotu, 26. septembra, dočekuje ekipu FK „Drinu HE“ Višegrad u 8. kolu Druge lige RS – Istok. Ekipa Bratstva nalazi...\nTežak poraz Gubera, Bratstvo iz preokreta do pobjede\nEkipa Gubera u Višegradu je poražena, dok je Bratstvo slavilo na domaćem...\nSrebreničani će u u osmini finala Kupa Republike Srpske igrati sa ekipom...\nGuber u dobroj formi, nove bodove očekuje i Bratstvo\nOvog vikenda Bratstvo dočekuje Proleter, a Guber putuje u Višegrad. FK „Bratstvo“...\nGuber savladao Bratstvo na domaćem terenu\nKomšijski derbi završio se pobjedom Gubera. FK “Guber” Srebrenica na domaćem teretnu...\nGuber ide u osminu finala Kupa RS\nBy eSrebrenica.ba on 9. September 2020.\nFK “Guber” Srebrenica savlado je Jedinstvo iz Brčkog i plasirao se u 1/8 finala Kupa Republike Srpske. Ekipa Gubera došla je do prednosti u 7....\nU Kupu RS u Srebrenici gostuje Jedinstvo iz Brčkog\nBy eSrebrenica.ba on 8. September 2020.\nFudbalski klub “Guber” Srebrenica ove sezone igraće u 1/16 finala Kupa Republike Srpske. U srijedu, 9. septembra, Guberu će gostovati FK “Jedinsttvo” Brčko. Utakmica se...\nBratstvo do prvih bodova, pobjeda i Gubera\nBy eSrebrenica.ba on 6. September 2020.\nEkipa Bratstva sjajnim rezultatom osvojila je prva tri boda u takmičenju, a kod kuće slavio je i Guber. FK “Guber” Srebrenica savladao je ekipu FK...\nGuber i Bratstvo igraju kući\nBy eSrebrenica.ba on 4. September 2020.\nOvog vikenda Bratstvo dočekuje Romaniju, a Guber Proleter. FK “Guber” Srebrenica u subotu, 5. septembra, dočekuje ekipu FK „Proleter“ Dvorovi u 5. kolu Druge lige...\nU 1/16 finala Kupa RS Guber igra protiv Jedinstva iz Brčkog\nBy eSrebrenica.ba on 3. September 2020.\nSrebreničani će u u 1/16 finala Kupa Republike Srpske igrati sa ekipom Jedinstvo iz Brčkog, odlučeno je na izvlačenju parova, navodi se iz Fudbalskog saveza...


Stvoreni uvjeti za upotrebu elektroničnog potpisa u BiH – Restart.ba\nU Sarajevu je danas obilježen početak primjene kvalificiranih elektroničkih potvrda u Bosni i Hercegovini.\nTakođer upriličeno je i uručenje prvog kvalificiranog certifikata zamjeniku ministra komunikacija i prometa Bosne i Hercegovine Saši Dalipagiću.\nNa konferenciji za medije prisutnima su se obratili zamjenik ministra Saša Dalipagić i izvršni direktor Halcoma Marko Valjavec.\nKako je istaknuo zamjenik Dalipagić, uspostavom Ureda za nadzor i akreditiranje ovjeritelja 2018. godine stvoreni su svi uvjeti potrebni za provedbu Zakona o elektroničkom potpisu Bosne i Hercegovine.\n„Elektronički potpis, koji se temelji na kvalificiranoj potvrdi, u pravnom smislu ima istu snagu kao i vlastoručni potpis i njegovim korištenjem znatno će se ubrzati razmjena dokumenata, ugovora i općenito svih elektroničkih transakcija koje će, uz razvoj novih servisa na svim razinama vlasti u BiH i poslovnom sektoru, doprinijeti sigurnijem, jeftinijem i jednostavnijem poslovanju u sferi trgovine, bankarstva, javne uprave, zdravstva i sl. Vjerujemo da će naša zemlja u skorijoj budućnosti imati značajne koristi od praktične primjene elektroničkog potpisa i da će potaknuti razvoj novih elektroničkih servisa s ciljem modernizacije, transparentnosti i ubrzanja komunikacije građana i javnog sektora te pružiti mogućnost stvaranja novih poslovnih modela“, naglasio je Dalipagić.\nKompanija Halcom je dostavljenom prijavom i dokumentacijom ispunila sve uvjete propisane Zakonom o elektroničkom potpisu BiH za dobivanje statusa akreditiranog ovjeritelja kvalificiranih potvrda, a posebno one o sigurnosti i zaštiti od zlouporabe podataka, čime su stvoreni uvjeti za praktičnu primjenu kvalificirane potvrde za elektronički potpis.


Otvorena vrata za još 50 novih stručnjaka - Ozon Media\nOtvorena vrata za još 50 novih stručnjaka\nOd strane Ozon 31.03.2021.\nOd strane Ozon 31.03.2021. 0 komentar\nMajkrosoft razvojni centar u Srbiji (MDCS), koji je i ove godine proglašen za najpoželjnijeg IT poslodavca u Srbiji, raspisao je konkurs za još 50 novih stručnjaka. Svi zainteresovani mogu da konkurišu za Azure tim, koji planira zapošljavanje 20 novih kolega, kao i za Office timove (Office Canvas i Office Media Group), koji imaju potrebu za 30 novozaposlenih, a čija je ekspanzija predviđena u narednom periodu.\n„Ponosni smo na razvoj našeg centra i na sve veće poverenje koje nam se ukazuje, jer potvrđujemo da ulaganje u naš beogradski centar donosi i napredak celoj kompaniji. Od novembra smo zaposlili 60 novih kolega koji su postali već integralni deo tima i time ostvarili rast od 20 odsto u kadrovima. Nastavljamo da ulažemo u ljude, a to je povod da pozovemo u svoje redove nove kvalitetne kandidate za zaposlenje iz Srbije i regiona. Pored toga, naši napori usmereni su i prema svim stručnjacima koji žive u inostranstvu, a žele da se vrate i nastave svoju IT karijeru u Srbiji”, izjavio je Dragan Tomić, direktor MDCS i dodao da je sa “poslednja dva pojačanja od 60, odnosno 50 novih ljudi, Majkrosoft razvojni centar proširio svoj tim za 35 odsto”.\nOffice Srbija tim je fokusiran na najmodernije inovacije Majkrosoft Office proizvoda i servisa. Koristeći savremene tehnologije veštačke inteligencije, tim razvija napredne funkcionalnosti za milione korisnika Majkrosoft Office proizvoda, uključujući Word, PowerPoint, Excel, Office mobilna aplikacija itd. Tim je posebno specijalizovan u tehnologijama razumevanja dokumenata i kroz godine iskustva je razvio brojne funkcionalnosti, tehnologije i servise, sa ciljem poboljšanja produktivnosti korisnika u svim segmentima, uključujući škole, male i velike firme. Dve istaknutije oblasti kojima tim danas razvija vezane su za naprednu pomoć pri pisanju i stilizovanju dokumenata (Microsoft Editor i Word Designer), kao i servisi za konverziju dokumenata koji štede na stotine sati korisničkog vremena, kao što su digitalizacija slika i PDF dokumenata u Word i Excel aplikacijama.\nOffice Media Group tim razvija platformu za korišćenje videa u poslovnom okruženju. Cilj je omogućiti ljudima da komuniciraju, dokumentuju i sarađuju video materijalima, podjednako jednostavno kao i ostalim dokumentima u Office paketu. Tim razvija moderne alate zasnovane na veštackoj inteligenciji koji olakšavaju korisnicima gledanje, kreiranje i menjanje video snimaka.\nMDCS je otvoren 2005. godine, kao četvrti po redu razvojni centar ove kompanije u svetu, i čini ga više od 350 vrhunskih stručnjaka iz oblasti kompjuterskih nauka i primenjene matematike.\nSvi zainteresovani za rad u timu Razvojnog centra Majkrosofta u Srbiji mogu da se prijave na ovom linku.\nRADOVI NA AUTO-PUTU\nZavršeno asfaltiranje u Ležimiru, nastavlja se dalje sa rekontrukcijom lokalnih puteva


Foto: Tanjug/ Strahinja Aćimović, EPA/ VALDRIN XHEMAJ, Tanjug/Dragan Kujundžić, AP/ Evan Vucci, AP/ John Thys, Shutterstock / RAS Srbija\nDa li zbog toga da bi odmah ostavio utisak tvrdog pregovarača, tek Kurti na prvom susretu sa Vučićem hteo je da razgovara samo na jednu jedinu temu i to na onu na koju predsednik Srbije nije želeo da pregovara. Šta više, Kurti je “udario klipove” i razgovoru o pitanju nestalih lica pošto je tražio da Veljko Odalović ne bude više predsednik Komisije za nestala lica i uporedio ga sa Geringom i Gebelsom?!\nNakon svega, teško da iko u obe delegacije sa sve medijatorima iz EU može optimistično da gleda na sledeći satanak Beograda i Prištine koji je predviđen krajem jula. Jer kako uopšte očekivati da dijalog da bilo kakvog rezultata kada jedna stranka očigledno ne želi uopšte ni da razgovara?!\nKako “Blic” saznaje, osim što izbegava dijalog, Kurti ignoriše sve što je dosad dogovoreno.\n- Kosovski premijer ne prihvata ono što su njegovi prethodnici dogovorili. Odbija da prihvati kontinuitet dijaloga u Briselu, a posebno negira, niti želi da sprovodi postignute sporazume koji se odnose na srpsku zajednicu - kaže sagovornik "Blica".\nEtničko čišćenje, pa "građansko Kosovo"\n- Agresivno zastupa tezu da Evropa ne sme da dozvoli stvaranje entiteta na nacionalnom nivou, a što bi Zajednica srpskih opština bila. Neprestano ponavlja da je to rešenje praktično rušenje "građanskog Kosova" - kaže izvor "Blica" iz Prištine.\nDijalog se i prošle godine na relaciji Vučić - Hoti završio kada je predsednik Srbije pokrenuo pitanje Zajednice srpskih opština. Hoti je, inače, doveden na vlast tako što je uz snažan angažman američke diplomatije oborena prva Kurtijeva vlada.\nGracanica manastir_140614_Ras foto zoran loncarevic018\nPoništavanje srpske Crkve i tradicije\nDruga teza koja otežava dijalog je insistiranje da pitanje Srpske pravoslavne crkve ne bude deo pregovora u Briselu. To je takođe Kurtijev zahtev. On neprestano ponavlja međunarodnim zvaničnicima da je to "isključivo lokalna stvar" i da niti sme, niti ima potrebe da se diže na viši nivo.\nOvaj zahtev Kurtija ima uporište ne samo u zaokruživanju priče o nezavisnom Kosovu, već i brisanju srpskog pitanja generalno. Uslovno rečeno "rešavanje" položaja SPC samo u okviru privremenih institucija praktično znači nerešavanje stvarnih nagomilanih problema i poništavanje srpske tradicije i Crkve na prostoru Kosova i Metohije, kao i uklanjanje jedine srpske institucije na KiM koja postoji na celoj teritoriji.\nSve to ukazuje na to da će i naredni razgovori Beograda i Prištine proteći uz puno prazne price, bez konkretnih rezultata.\nEU nema šta novo da ponudi Beogradu i Prištini\nS tim se slaže i predsednik Centra za spoljnu politiku Dragan Đukanović nije optimista da će uskoro doći do napretka u pregovorima Beograda i Prištine.\n-Ne vidim jasniju perspektivu da može doći do ubrzanja pregovora. U narednom periodu će sigurno biti održano više sastanaka, ali bez jasnog efekta. Zbog toga mislim da nismo ni blizu finalizacije pregovora – ocenjuje Đukanović za „Blic“.\nKako kaže, teško je govoriti o bilo kakvim rokovima za postizanje dogovora dve strane.\n-U prethodno periodu naslušali smo se nezvaničnih rokova, ali neozbiljno bi bilo da to komentarišemo. Svakako da bi proces trebalo da bude završen u dogledno vreme. Ali teško je iz ove perspektive reći kada bi to moglo da bude – naglašava Đukanović.\nNaš sagovornik smatra da razlozi za neuspešan dosadašnji dijalog ne leže samo u pregovaračima.\n-Širi sticaj okolnosti je takav da ne vidim prostora za napredak u pregovorima. Takođe, EU nije u mogućnosti da ponudi nešto Beograda i Prištini što bi ubrzalo dijalog. Tako da trenutno gotovo da ne postoji okvir koji bi doneo neki efekat od pregovora – zaključuje Đukanović.\nKurtijeva platforma neprihvatljiva\nDiplomata Zoran Milivojević izjavio je da nijedan od predloga koje je tokom dijaloga u Briselu izneo premijer Kosova Aljbin Kurti nije za komentarisanje, jer se zasnivaju na stavu da se radi o pregovorima dve suverene države, što je, kako ističe, “neprihvatljivo za Srbiju, jer Kosovo nije država”.\nMilivojević je rekao da upravo zbog takvog Kurtijevog nastupa, ali i ranijih njegovih nastupa u Briselu, nije iznenađenje što ni ovoga puta nije vođen "ozbiljan dijalog".\n- Ishod dijaloga u utorak nije iznenađenje, imajući u vidu platformu sa kojom je Kurti nastupao i pre ovog sastanka i sada. Prema tome, bilo je za očekivanje da nema uslova da se nastavi ozbiljan dijalog. Platforma koju nudi Kurti je i za dalji nastavak dijaloga i za njegovu dalju sudbinu isto neprihvatljiva - rekao je Milivojević.\nKako kaže, Kurtijev nastup je bio motivisan sa dva cilja - da demonstrira državnost i da učvrsti poziciju sopstvene vlade u Prištini. Kaže da je i ovoga puta "težište" na Vašingtonu, jer se, ističe, pokazalo da SAD ima prevashodni uticaj u Prištini.\nNi direktor Instituta za afirmaciju međuetničkih odnosa Fatmir Šeholi nema velika očekivanja od dijaloga Beograda i Prištine u narednom period, ali razloge za pesimizam nalazi na drugoj strain.\n-Perspektiva pregovora će isključivo zavisiti od spremnosti Beograda za finalizaciju sporazuma što znači uzajmno priznanje. Naravno, za očekivati je da EU i SAD povećaju pritisak da se što pre dođe do sporazuma. Inače, ja sam skeptičan da ćemo videti ubrzo neki sporazum – ističe Šeholi za “Blic”.\nKako kaže, pesimista je da do dogovora može doći i na nižim nivoima i tu ne vidi veću odgovornost premijera Kosova Aljbina Kurtija.\n-Svaki dogovor će zavisiti od toga koliko je Srbija spremna za finalizaciju sporazuma. Nema drugih opcija ni za niži nivo. Kurti će se rukovoditi ustavom Kosova i na tome će istrajati – smatra Šeholi.\nVučić: Priština želela da prekinemo dijalog\nPredsednik Srbije Aleksandar Vučić ocenio je sastanak sa Kurtijem u Briselu kao do sada najčudniju fazu pregovora.\n-Priština je želela da nas navede da napustimo sastanak i da se dijalog prekine našom krivicom - rekao je Vučić\nKako je naglasio, srpska delegacija uspela je na kratko da kaže u vezi sa nestalim osobama.\n- Pokušali smo da pokažemo da ne želimo nikoga da sakrijemo, a istovremeno da uspemo da prištinska strana nama i međunarodnoj zajednici omogući pristup određenim lokacijama na KiM kako bismo ispitali imali zakopanih tela Srba - rekao je Vučić.\nPredsednik je podvukao da će se 22. juna održati sednica Narodne skupštine na kojoj će govoriti temeljno o svakom pitanju u vezi sa KiM i situacijom koju imamo sa međunarodnom zajednicomrekao je predsednik Srbije Aleksandar Vučić danas na konferenciji za štampu u zgradi Generalnog sekretarijata predsenika Republike.\nOn je najavio da će u narednih sedam dana imati nekoliko sastanaka sa predstavnicima srpskog naroda na Kosovu i Metohiji o svim važnim pitanjima, kao i da će u ponedeljak, 21. juna, razgovarati sa onim političkim strankama u Srbiji "koji ne traže podatke od stranaca, već od svoje vlade".\n- Mi ne želimo da krijemo i štitimo bilo koga ko je činio zločine. Ali hoćemo da se sazna gde su žrtve, bilo Srbi ili Albanci. Mislim da je to važno za uspostavljanje poverenja između Srba i Albanaca - kazao je predsednik, i otkrio da je delegacija iz Prištine sve stopirala zbog Veljka Odalovića.\nDodao je i da je tada reagovao oštro.\n- Možda se i naljutio Kurti, ali bio sam iznenađen da neko može tako da se ponaša prema jednoj suverenoj zemlji, što Kosovo nije - kazao je predsednik.\n- Deset puta je rekao "priznanje Kosova", pa je onda vikao kada, kada, kada, kada... Ja sam samo jednom rekao "nikada". On je valjda mislio da mi moramo da prihvatimo šta oni kažu, a ja sam mu rekao da smo mi nezavisna zemlja, i da svoj stav nećemo promeniti - kazao je predsednik.\n- Tražili su i da CEFTA postane SEFTA. To znači da žele da naprave novi dogovor o slobodnoj trgovini, da bi mogli da budu tu kao Republika Kosovo, da bi mogli da kažu da ih je Srbija priznala. Pošto su u CEFTI sa zvezdicom. Na mala vrata su pokušali to da urade - otkrio je Vučić i dodao da nezavisnost Kosova neće priznati ni pre ni posle narednih izbora..\nOdalovic 01_RAS_foto aleksandar dimitrijevic\nSpahiu: Kurti nije trebalo da vređa Odalovića\nPolitički analitičar i univerzitetski profesor Nedžmedin Spahiu smatra da premijer privremenih prištinskih institucija Aljbin Kurti nije trebalo da, na prvom sastanku sa predsednikom Srbije Aleksandrom Vučićem u Briselu, upotrebi "neprimerene izraze i reči" za predsednika srpske Komisije za nestala lica Veljka Odalovića koga je nazvao Geringom i Gebelsom..\nSpahiu napominje da je susret Kurtija i Vučića nastavak procesa dijaloga koji bi trebalo nastaviti, ali bez pogrdne retorike, prenosi prištinski "Ljajmi".\n-Smatram da je greška premijera Aljbina Kurtija to što je koristio neprimerene reči za srpskog predstavnika Komisije za nestala lica Veljka Odalovića. Mislim da proces dijaloga treba nastaviti, ali bez korisčhenja takve retorike - ocenio je Spahiu.\nNa jucerašnjem sastanku Kurtija i Vučića u okviru dijaloga Beograda i Prištine, uz prisustvo predstavnika EU Žozepa Borelja i Miroslava Lajčaka, Kurti je zahtevao da Veljko Odalović i Zoran Anđeleković budu uklonjeni sa funkcija, nazivajući ih "Gebelsom i Geringom".\nSvi činovi dijaloga Beograd - Priština\n· Početak dijaloga između Beograda i Prištine bio je 8. marta 2011. godine. To je bio tehnički dijalog. Učesnici su bili Edita Tahiri i Borko Stefanović. Dogovor: Sporazum o integrisanom upravljanju "granicama" i Sporazum o regionalnom predstavljanju Kosova.\n· Prvi politički dijalog bio je 19. aprila 2013 godine. Učesnici su bili Ivica Dačić i Hašim Tači. Potpisan je Sporazum o principima normalizacije odnosa Beograda i Prištine, poznatiji kao Briselski sporazum.\n· Sporazum o zajednici srpskih opština, slobodi kretanja i mostu u Mitrovici potpisan je tokom dijaloga koji je vođen 2015-2016. Učesnici su bili Aleksandar Vučić i Isa Mustafa.\n· Dogovor o nastavku dijaloga i nova faza pregovora potpisani su 3. jula 2017. Učesnici su bili Aleksandar Vučić i Hašim Tači.\n· Tokom 2018. i 2019. dolazi do zastoja u pregovorima. Kosovo uvodi takse od 100 odsto na robu iz Srbije.\n· Dana 7. septembra 2020. godine, na sastanku sa Avdulahom Hotijem, Aleksandar Vučić traži sprovođenje dogovora o Zajednici srpskih opština.


KOŽNA SEDIŠTA I ZATAMLJENA STAKLA Ministarstvo finansija RS kupuje limuzinu od 48.000 evra\nMinistarstvo finansija Republike Srpske, na čijem se čelu nalazi Zora Vidović, raspisalo je tender za nabavku novog službenog automobila koji planira platiti čak 48.000 evra (96.000 KM). Automobil mora biti metalik crne boje, proizveden ove godine, sa kožnim sedištima i zatamnjenim zadnjim staklima.\nProcenjena vrednost nabavke iznosi 82.000 KM bez PDV-a, a ponuđači mogu da dostave ponude do 10. septembra, piše Capital.\nKada su u pitanju karakteristike automobila, traži se dizel motor, sa automatskim menjačem i pogonom na sve točkove, prenosi Srpskainfo.\nOd minimalne opreme automobil treba da ima elektronski sistem stabilnosti, grijana prednja i zadnja sedišta, električno otvaranje i zatvaranje prtljažnika, samozatamljujuće unutrašnje ogledalo, bočne zračne jastuke i zračne zavese napred i nazad, zračni jastuk za koleno vozača.\nNEĆE ZAOBIĆI SRPSKU Vidović: " Potrebne nove mere za nadolazeći talas inflacije"\nTakođe, tenderskom dokumentacijom se traži da automobil ima i radarsko skeniranje ispred vozila, upozorenje za nadolazeću prepreku, elektro podesivu podršku za leđa kod vozačevog sedišta, senzore za parkiranje napred i nazad, i zadnju kamera za parkiranje, hrom paket, pomoć pri kretanju u brdu, električnu parking kočnicu.\nNakon potpisivanja ugovora, Zora Vidović traži isporuku automobila od samo sedam dana, što je izuzetno kratak rok koji se obično postavlja da bi prednost imao već dogovoreni dobavljač koji takav automobil već ima u salonu.\nI najbolji automobil nekad radi na guranje


Narod želi odgovore: Mejova naredila da se istraži požar u Londonu - 15.06.2017, Sputnik Srbija\nBritanska premijerka Tereza Mej naredila je da se sprovede puna istraga o požaru u Londonu, koji je do sada odneo najmanje 17 života. 15.06.2017, Sputnik Srbija\n17:00 15.06.2017 (Osveženo: 17:46 15.06.2017)\nBritanska premijerka Tereza Mej naredila je da se sprovede puna istraga o požaru u Londonu, koji je do sada odneo najmanje 17 života.\n„Sada narod želi odgovore i zbog toga danas zahtevam potpunu istragu o toj katastrofi. Moramo da znamo šta se dogodilo, moramo da imamo objašnjenje. Ljudi zaslužuju odgovore, a ta istraga će im to pružiti“, rekla je danas Mejova, prenosi Rojters.\nBroj žrtava se danas popeo na 17, a policija strahuje da bi moglo da ih bude još.\n„Nažalost, mogu da potvrdim da je broj nastradalih sada 17“, rekao je novinarima ranije danas komandant londonske policije Stjuart Kandi.\nPrema njegovim rečima, hospitalizovano je 37 osoba, od koji se 17 nalazi u kritičnom stanju.\nPrema rečima vatrogasaca, bilo bi čudo da još neko bude pronađen živ.\nKomesarka vatrogasne službe u Londonu Deni Koton rekla je da vatrogasci nisu mogli da izvrše sveobuhvatnu pretragu 24-spratnice u zapadnom delu Londona, jer nije bezbedno da se kreću ivicama zgrade.\nViše od 200 vatrogasaca i 40 vatrogasnih vozila satima se borilo da požar stave pod kontrolu, preneo je Rojters, dodajući da požar takvog obima nije viđen generacijama u britanskoj prestonici.


Za Šabac bez smoga - Glas Podrinja\nKONFERENCIJA “ZELENIH ŠAPCA”\nOdbornik u Skupštini grada Šapca i predsednik Pokreta “Zeleni Šabac” dr Dejan Pavlović na konferenciji za medije održanoj u ponedeljak u Gradskoj kući, govorio je o akciji koju su pokrenuli i koracima koje će preduzeti da bi se poboljšao kvalitet vazduha u gradu. Kako je naveo, pritisak građana i njihove svakodnevne žalbe inicirale su pokretanje akcije ”Za Šabac bez smoga”.\n-Građani su mogli svojim očima da se uvere da vazduh više nije bez mirisa i ukusa, što je njegova definicija, već je u Šapcu dobio karakteristike smoga. Ta kombinacija dima i magle značajno opterećuje zdravlje građana, posebno najosetljivijih kategorija – dece, starih i trudnica. Naš zadatak je da se posvetimo borbi protiv tog zagađenja i da omogućimo da Šabac bude zdraviji grad, rekao je dr Pavlović i dodao da će u narednom periodu tražiti da se pooštri kontrola zagađujućih materija u gradu Šapcu.\nDa bi se to uradilo kaže da je potrebno da se omogući kontinuirano merenje zagađenja i njegovo prikazivanje u realnom vremenu na internetu, kao što se to radi u svetu. Takođe, zahtevaju da se nabavi mobilna merna stanica za merenje kvaliteta vazduha koja će omogućiti da se u slučaju ekscesnog oslobađanja zagađujućih materija omogući merenje u roku od tri sata i da se onda vidi da li su u tom periodu prekoračene granice dozvoljene Zakonom.\n-Naši zahtevi, koji su deo ove akcije, su i da se proveri ispunjenost svih uslova koje postrojenja koja se nalaze u okolini gradskog jezgra imaju na osnovu dozvola izdatih za svoj rad. Tražićemo i da se pooštri i zakonska regulativa kako bi se povećale kazne za zagađivače i pojačao inspekcijski nadzor nad njihovim radom, rekao je Dejan Pavlović.\nSmatra da i lokalna samouprava može pomoći u rešavanju ovog problema i to tako što će svojim autoritetom vršiti pritisak na nadležne organe, pre svega na nadležno Ministarstvo i predstavnike republičkih inspekcija sa sedištem u Šapcu, ali i tako što će, kao i mnogo puta ranije, pomoći nabavku odgovarajuće opreme kojom bi se moglo unaprediti merenje kvaliteta vazduha.


UDRUŽENjE NASLjEĐE - U prošloj godini u Trebinju zaposleno 23 DJECE POGINULIH boraca | Trebinje Live\nUDRUŽENjE NASLjEĐE - U prošloj godini u Trebinju zaposleno 23 DJECE POGINULIH boraca\nSa evidencije Udruženja djece poginulih boraca "Nasljeđe" Trebinje u prošloj godini zaposleno je dvadeset troje od njih četrdeset devetoro, rečeno je večeras na godišnjoj Skupštini trebinjskog odbora ovog društva.\nPredsjednik "Nasljeđa" Saša Pešikan istakao je da nijedna organizacija, ustanova, niti institucija ne raspolažu tačnom evidencijom djece poginulih boraca iz Trebinja koja još traže zaposlenje.\nOn je dodao da je Udruženje odlučno da nastavi izradu svoje baze podataka, dok ovaj posao ne bude kompletiran.\n"Javljaju nam se novi članovi, pa smo početkom godine krenuli sa izradom nove liste koja će biti zaključena 31. januara, a na kojoj je već više od 30 ljudi", ističe Pešikan i dodaje da će novi spisak biti upućen poslodavcima.\nPešikan je istako da se osnivanje Udruženja "Nasljeđe" pokazalo pozitivnim, te da posebno značajnim smatra širenje ideje o samoorganizovanju djece poginulih boraca i na druge krajeve Republike Srpske.\n"Formirano je novih 11 odbora našeg udruženja u opštinama i gradovima širom Republike Srpske i danas brojimo više od 1.000 članova", kaže Pešikan.\nOn je istakao da će Udruženje i u 2017. godini nastojati da aktivno učestvuje u izradi normativa koji su od interesa za djecu poginulih boraca, poput akcionog plana za zapošljavanje i uredbe o stambenom zbrinjavanju.\n"Sigurno ćemo uputiti inicijativu za izmjenu Zakona o pravima boraca, vojnih invalida i porodica poginulih boraca kako bi se otklonile manjkavosti, a zakon bio bolji i konkretniji", naglasio je Pešikan.\nNa Skupštini odbora usvojen je izvještaj o radu u 2016. i plan aktivnosti za ovu godinu.


Republika / Srpski telegraf sa sanitarnim inspektorima na aerodromu: Poslednja odbrana od koronavirusa!\nutorak, 28. 1. 2020.| 05:42\nSvi putnici koji slete na Aerodrom "Nikola Tesla" prolaze takozvanu temperaturnu kontrolu, kojom se bez greške utvrđuje imaju li povišenu temperaturu, pa samim tim potencijalno i koronavirus, koji ovih dana plaši svet. Oni za koje se potvrdi da imaju temperaturu, a stižu iz nebezbednih područja, pre svega iz Kine, izdvajaju se u karantin, odakle se transportuju direktno na Infektivnu kliniku.\nEkipa Srpskog telegrafa juče je na aerodromu proverila kako funkcioniše ovaj sistem, koji je postavilo Ministarstvo zdravlja čim su se pojavile prve naznake o širenju koronavirusa.\nU razgovoru za naš list Predrag Ilić, sanitarni inspektor granične kontrole na beogradskom aerodromu, objašnjava da sve putnike prilikom ulaska na aerodrom snimaju dve temperaturne kamere, koje nepogrešivo pokazuju ukoliko neko ima povišenu temperaturu. One su trenutno nameštene tako da upale alarm na kompjuteru inspektora ukoliko neko ima temperaturu višu od 37,9 stepeni Celzijusa.\n5 HILJADA LJUDI DNEVNO PROĐE KROZ AERODROM\n- Ako bi sada neki putnik došao sa temperaturom, mi bismo ga odmah izdvojili u stranu, izmerili mu temperaturu i ako je ona viša od 38 stepeni, a putnik dolazi iz ugroženog područja, izdvojili bismo ga u karantin koji se nalazi u sklopu naših kancelarija ovde na aerodromu. Potom bismo obavestili Gradski zavod za javno zdravlje, koji poziva Infektivnu kliniku, ona šalje vozilo po putnika, prebacuju ga tamo, prate njegovo stanje i utvrđuju da li je i od čega oboleo - priča Ilić.\n1. Sletanje aviona\n2. Putnici idu ka izlazu sa aerodroma\n3. Specijalna kamera skenira telesnu temperaturu\n4. Službenik prati rezultate na kompjuteru\n5. Ručna kontrola sumnjivog putnika\n6. Putnik sa povišenom temperaturom smešta se u karantin\n7. Prebacivanje na Infektivnu kliniku\nDodaje da putnike koji ne dolaze iz ugroženih područja ne kontrolišu jer za tim trenutno nema potrebe.\n- Ne stavljamo u karantin putnike koji dolaze, recimo, iz Evrope jer nema opravdanih razloga za to. Na primer, ako je neko stigao sa temperaturom od preko 38 stepeni, a došao je iz Londona ili Diseldorfa, nema potrebe da ga kontrolišemo jer sigurno nije imao kontakt sa potencijalno zaraženim osobama. S druge strane, oni koji dolaze iz Kine, a pokaže se da imaju temperaturu preko 38 stepeni, obavezno se izdvajaju u karantin - ističe Ilić.\nAko osetite tegobe, javite se na ovaj broj:\n* a došli ste iz nekog ugroženog područja\nKAO I ZA SARS\nNaš sagovornik podseća i na slučaj čoveka koji je stigao u Srbiju 13. januara i koji je za sada jedini detaljno kontrolisan slučaj.\n- Taj dečko je došao 13. januara iz područja Vuhana i sam nam se javio jer je bio uplašen. Naravno, preventivno je odvezen da ga pregledaju i ispostavilo se da je u pitanju običan grip - kaže Ilić.\nKineski turisti iz Vuhana još nisu u Srbiji\nKineski turisti iz Vuhana, grada koji trenutno nazivaju najopasnijim na svetu, a prethodnih dana boravili su u Hrvatskoj i BiH, nisu još stigli u Srbiju, kao što su pojedini mediji juče ujutru objavili. Oni će narednih dana doći u našu zemlju, međutim, ni to nije potpuno izvesno. Njih će, u svakom slučaju, ako dođu, na graničnom prelazu sačekati epidemiolozi iz Srbije, pod čijim će nadzorom biti tokom boravka ovde.\nEpidemiolog federalnog zavoda za javno zdravlje BiH Andrea Jurić izjavila je da nema razloga za alarm i da je zdravstveno stanje kineskih turista uredno.\n- Oni su celim putem praćeni i posmatrani u skladu sa preporukama Svetske zdravstvene organizacije i u skladu sa našim zakonskim propisima i odredbama - rekla je Jurićeva.\nKineski turisti iz Vuhana, grada iz kojeg je krenula epidemija koronavirusa, stigli su na tlo Evrope avionom, u Milano, a odatle autobusom obilaze Hrvatsku, BiH, Srbiju.\nDo sada, ističe Ilić, nije bilo slučajeva da su izdvojili nekog putnika zbog sumnje na koronavirus.\nSanitarni inspektor Ilić: Za sada kontrolišemo samo putnike iz ugroženih područja\nIlić podseća i da je pre nekoliko godina bio aktuelan SARS virus, kada je poslednji put bila vanredno pojačana kontrola poput ove sada. Inače, u 24-časovnoj smeni radi jedan inspektor, koji neprestano nadgleda monitore i reaguje na svakog potencijalno sumnjivog putnika. Inače, kontrola u međunarodnom saobraćaju redovno se radi zbog mogućih slučajeva kolere, malarije i žute groznice.\nSrbija Beograd Aerodrom Nikola Tesla Virus Aerodrom Kontrola Koronavirus Redovna kontrola


Eskobar: SAD gledaju na Balkan kroz prizmu 21. veka\nGabrijel Eskobar, zamenik pomoćnika američkog državnog sekretara za evropska i evroazijska pitanja tokom onlajn učešća na Beogradskom bezbednosnom forumu, događaju u Beogradu, 26. oktobra 2021. (Foto: Tviter nalog Ambasade SAD u Beogradu)\nZamenik pomoćnika američkog državnog sekretara Gabrijel Eskobar poručio je u utorak da je još od vremena predsednika Bila Klintona američka politika prema Zapadnom Balkanu konzistentna, ali da se sadašnja administracija razlikuje od prethodnih po tome što želi da se promene u ovom regionu dogode što pre.\nSvih šest zemalja Zapadnog Balkana treba da budu deo Evrpske unije i to što pre, poručio je Eskobar učestvujući posredstvom video linka u radu danas otvorenog, 11. po redu Beogradskog bezbednosnog foruma.\nOn je istakao da su zemlje regiona pokretač razvoja i da zemlje članice EU ne treba da se plaše rizika, već da njihovo priključenje posmatraju kao veliku priliku. Jedan od velikih problema je što se na ovaj region gleda kroz prizmu devedesetih godina, dok Amerika Zapadni Balkan gleda kroz prizmu 21. veka, rekao je Eskobar i upozorio i na probleme koji ovde postoje.\nTo je pre svega koncentracija moći u političkim partijama i povezanost ekonomskih prihoda sa partijama, nastavio je Eskobar i dodao da su ljudi u komentarima posle intervjua koji je dao Al Džaziri izrazili razočarenje što Amerika ne postavlja svoje ljude u zemlje regiona ili što ne uvodi sankcije.\n"To će biti oruđe koje ćemo koristiti, ali to nije primarno oruđe. Čak i da upotrebimo sankcije ili druge mere, to nije rešenje za Balkan. Izbori su rešenje. Rešenje je motivisanje građana, uključivanje javnosti u politički prostor. Da političari shvate da treba da otvore medije, da otvore dijalog za civilnim društvom i opozicijom".\nA šef delegacije EU u Srbiji Emanuel Žiofre je poručio da je Zapadni Balkan uključen u budućnost Evrope i da nema alternative priključenju Srbije EU.\nGovoreći o dijalogu Beograda i Prištine on je rekao da je potrebno rešiti sva otvorena pitanja između Beograda i Prištine i ostvariti pomirenje u regionu na isti način na koji je ono postignuto u Evropi, rekao je Žiofre.\n"Dijalog koji organizuje EU je jedina platforma koja efikasno može da reši to pitanje. I činjenica da smo uspeli da nađemo rešenje tokom nedavnih tenzija na severu Kosovu je pokazatelj šta dijalog može da donese. I nadam se da nedavni dogovor može da donese plodniju diskusiju u skoroj budućnosti".\nGovoreći o Izveštaju Evropske komisije o napretku Srbije, Žiofre je rekao da postoji posvećenost Beograda sprovođenju reformi, ali još mnogo toga treba uraditi, posebno u vezi pravosuđa, slobode medija, borbe protiv korupcije i organizovanog kriminala i suđenja za ratne zločine.\nStoltenberg: NATO ima vrlo striktne bezbjednosne protokole o dijeljenju informacija\nBivši ambasador Kirbi: Hilova nominacija prilika da Srbija ispuni obećano\nEskobar: SAD neće učestvovati u dijalogu, ali će nastaviti da ga podržavaju


Nove prepreke u makedonskoj pravnoj borbi za ime\nIako je bio najavljivan za kraj marta, pa za sredinu i za kraj aprila, susret posrednika Ujedinjenih nacija u makedonsko-grčkom sporu o imenu, Metjua Nimica, sa dvojicom pregovarača najverovatnije će se desiti u maju.\nRazlog za ovakva odlaganja u Skoplju niko ne saopštava, a nedavno je iz Atine došla izjava da je bolje da se takav susret ne održi ako nije dobro pripremljen, jer je poslednji sastanak u novembru samo pokazao da nepripremljeni kontakti samo vraćaju čitav proces nazad.\n“Očekujemo da u maju posrednik Metju Nimic izađe sa konkretnim predlogom ili setom ideja, ne znam kako će on to okvalifikovati. Mi smo spremni za aktivnu participaciju u svim tim pripremama. Koliko znam posrednik je u povremenom telefonskom kontaktu sa oba pregovarača i razmenjuje mišljenja i ideje. Nadam se da će dati predlog koji će biti prihvatljiv za obe strane, uključujući, pre svega, stranu koja je najviše pritisnuta i koja je u najnepovoljnijoj situaciji, a to je Makedonija”, izjavio je makedonski premijer Nikola Gruevski, dodajući da je vlada snažno fokusirana da nađe nešto što neće ugroziti nacionalne i državne interese, da bi mogli građani prihvatiti to na referendumu.\nA neki eksperti, komentarišući stalno odlaganje novih aktivnosti medijatora Nimica, kao i prethodna iskustva i očigledno odsustvo političke volje i u Atini i u Skoplju, kažu da je jun kao rok koji je postavila Evropska komisija za rešavanje spora nedostižan cilj.\nPolitički analitičar Hisen Ramadani kaže da odlaganje susreta sa Nimicem proističe iz povećane obazrivosti posrednika zbog dosadašnjeg iskustva, kao i zbog taktiziranja, odnosno procenjivanja koliko na ishod mogu uticati Evropska unija i Sjedinjene Države.\n“Taktiziranjem on hoće da bolje proceni stanje i koliki stepen prave odlučnosti postoji kod dominantnih faktora koji isto tako mogu uticati na rešenje ovog pitanja.”\nRaniji ministar spoljnih poslova Slobodan Casule je optimist da će junski rok ipak biti ispoštovan i da ćemo do tada imati nekakav pozitivan ishod. Optimizam šefa španske diplomatije Migela Anhela Moratinosa, koji je nedavno boravio u Skoplju, Casule objašnjava kao odlučnost Evrope da deblokira proces, što se prema njemu može postići jedino izdvajanjem evrointegrativnog procesa od onog o iznalaženju kompromisa o imenu.\n“Proces integrisanja Republike Makedonije će biti deblokiran ili sa privremenim sporazumom koji imamo sa Grčkom i referencom Bivša jugoslovenska republika Makedonija, ili zamenom ove reference sa kompozitnim, odnosno složenim imenom.”\nU međuvremenu, grčki zvaničnici ponavljaju stav da je za njih prihvatljivo ime Republika Severna Makedonija za sveukupnu upotrebu, dok je makedonski premijer Gruevski nedavno izjavio da bi glasao protiv ovakvog predloga ukoliko bi on bio na referendumu.


Fraj: Srbija ne može da sedi na dve stolice - Politika - Dnevni list Danas\nPočetna » Politika » Fraj: Srbija ne može da sedi na dve stolice\nFraj: Srbija ne može da sedi na dve stolice\nSrbija u spoljnoj politici ne može da sedi na dve stolice, ocenio je poslanik Hrišćansko-demokratske unije (CDU) u Bundestagu Torsten Fraj.\n1Piše: FoNet 20. marta 2018. 12.23\nOn je objasnio da su svakoj zemlji potrebni dobri odnosi sa Rusijom, koje želi i Evropska unija (EU), ali da oni moraju biti zasnovani na međunarodnom pravu.\nKao član Odbora Bundestaga za međunarodne odnose, Fraj je u razgovoru sa grupom novinara iz Srbije rekao je da poštuje istorijske veze Srbije sa Rusijom.\nOn je, međutim, podsetio da zemlje EU vode zajedničku bezbednosnu i spoljnu politiku i da je potrebno održati taj princip, kako bi se glas Unije jasno čuo u međunarodnim odnosima.\nZa Srbiju i druge zemlje Zapadnog Balkana postoji jasna perspektiva članstva u EU, istakao je Fraj, ali je napomenuo da je za to potrebno ispuniti pristupne uslove.\nU interesu je i EU i Nemačke da se zemlje Zapadnog Balkana integrišu u Uniju i to na temelju Kopenhaških kriterijuma, naglasio je Fraj i priznao da postoji izvestan zamor od proširenja i u samoj Nemačkoj.\nOn je, međutim, predočio da je predsednik Evropske komisije Žan Klod Junker izašao sa 2025. kao indikativnim datumom, kao i da bi ispunjavanje kriterijuma za prijem dalo mogućnost političarima u Nemačkoj da kod građana lobiraju za prihvatanje Srbije kao nove članice Unije.\nBitno je da se nastavi saradnja unutar EU u pogledu bezbednosne i spoljne politike, kako bismo sačuvali jedan glas, objasnio je Fraj, koji smatra da je usklađivanje sa spoljnom politikom Unije od ključnog značaja.\nFraj je svestan da je kosovsko pitanje veoma teško za Srbiju, kao i činjenjce da nisu ni sve zemlje EU priznale nezavisnost Kosova.\nOn je, međutim, poručio da EU nema interes da uvozi sukobe I da se rešenje za kosovsko pitanje mora naći pre prijema.\nKao važne oblasti koje će uticati na evropski put Srbije, Fraj je označio pregovaračka poglavlja 23 i 24, o pravosuđu i osnovnim pravima.\nVladavina prava i sloboda izražavanja su neophodni uslovi koje svaka zemlja kandidat mora da ispuni, naglasio je Fraj i zaključio da je to važno, ne samo za građane, već i za privlačenje investicija i ekonomski razvoj.\ndve stolice, nemacka, srbijaBerlin\n20. marta 2018. u 18.07\nSa ovakvom spoljnom politikom kakvu sada vodi,Srbija je u gotovo bezizlaznoj situaciji.Ne moze u Evropu jer ne moze da prizna Kosovo,ne poze da prizna Kosovo jer bi to bilo priznaje da je Miloseviceva politika (u kojoj su oni imali aktivnog ucesca,)BILA POGRESNA,a ne moze ni da se javno odrekne clanstva u EU i prikljuci Putinu,jer bi izgubili donacije i novac iz pristupnih fondova,a kod Putina nema ni donacija ni novca,samo borba protiv hegemonije Amerike i zapadnog sveta.


Srednja stručna škola u Crvenki uvodi novi smer – BALKAN TV NOVI SAD\nHomeVestiSrednja stručna škola u Crvenki uvodi novi smer\nZbog manjeg broja đaka u poslednjih nekoliko godina, crvenačka škola je odlučila da uvede novi smer i tako se prilagodi potrebama privrede i učenika. Od nove školske godine ova škola će po prvi put primiti 30 vozača motornih vozila. Škola je uspostavila saradnju sa transportnim preduzećem DP Zaliv, a inicijativu je podržala Ministarstvo prosvete, Privredna komora Srbije i lokalna samouprava.\n„Prateći sredstva informisanja uvideli smo da je veliki nedostatak profesionalnih vozača u Srbiji. Sticaj okolnosti je bio takav da je jedno od najvećih transportnih preduzeća u Vojvodini upravo u Crvenki, a to je DP Zaliv“ – kaže Aleksandar Nastić, direktor Srednje stručne škole u Crvenki.\n„Uspostavili smo kontakt sa njima i u kratkom roku napravili dogovor. Oni su preduzeli korake prema Privrednoj komori Srbije, a mi kao škola prema Ministarstvu prosvete, i sve to je rezultiralo dobijanjem novog smera. Podršku uvođenju novog profila dala je i lokalna samouprava. To je prvi put da se ovakav smer uvodi u našoj školi“ – izjavio je Nastić.\nOdobren je upis 30 učenika u ovo odeljenje. Oni će celokupnu stručnu praksu obavljati u DP Zaliv Crvenka. Takođe, važno je napomenuti da učenici u okviru školovanja imaju i polaganje za B i C kategoriju. Bitna je informacija i to da je velika mogućnost zaposlenja posle završene škole, koja traje TRI godine.\nUpisna kampanja je u toku, a učenici i roditelji će sve informacije dobiti preko lokalnih sredstava informisanja, kao i direktno prilikom posete osnovnim školama.


Petreus pozvao na jedinstvo u Avganistanu\nAmerički general Dejvid Petreus pozvao je na jedinstvo u ratu u Avganistanu, u svojim prvim komentarima u javnosti od kada je doputovao u Avganistan da preuzme dužnost komandanta NATO snaga u toj zemlji.\nGovoreći u američkoj ambasadi u Kabulu, Petreus je istakao da civilni i vojni sektor moraju da rade kao tim kako bi se okončao gotovo devetogodišnji rat. On je istakao da je u pitanju „teška misija“, ali je dodao da je „saradnja obavezna“.\nPetreus se obratio grupi od gotovo 2,000 Avganistanaca, Amerikanaca i gostiju iz inostranstva na prijemu u čast američkog Dana nezavisnosti, 4. jula.\nAmerički general doputovao je u Kabul u petak, da bi preuzeo komandu nad 140,000 američkih i NATO vojnika u Avganistanu. General je izložen pritisku da pomogne uspostavljanju bezbednosti u Avganistanu gušenjem talibanske pobune, dok se u isto vreme planira strategija smanjenja američkih vojnika u toj zemlji do kraja godine.\nIzazovi sa kojima se suočava Petreus postali su očigledni samo nekoliko sati po njegovom dolasku u zemlju, u petak, kada su talibanski bombaši samoubice izveli smeli napad na prostorije radnika USAID-a u Kunduzu, pri čemu su ubili petoro ljudi a ranili najmanje 24 osobe.\nInače, Petreus je zamenio generala Stenlija Mekristala koji je prošle nedelje podneo ostavku posle kontroverze koju je izazvao intervju objavljen u časopisu Roling Stoun.\nPentagon menja politiku prema medijima\nAmerički sekretar za odbranu Robert Gejts naredio je najvišim vojnim zvaničnicima da obaveste Pentagon pre nego što daju intervju nekom mediju.\nNova politika objavljena je u petak, nešto više od nedelju dana pošto je komandant američkih snaga u Avganistanu, general Stenli Mekristal, bio prinudjen da podnese ostavku zbog članka objavljenog u magazinu Roling Stoun. Časopis je, naime, objavio podrugljive komentare Mekristala i njegovih saradnika na račun Obamine administracije.\nPredstavnici Pentagona navode da je sekretar Gejts radio na novoj politici i pre tog skandala, i dodaju da cilj nije da se ograniče informacije ili medijski pristup zvaničnicima. Neki novinari, medjutim, strahuju da će posle epizode sa Mekristalom vojni zvaničnici biti veoma oprezni u komunikaciji sa njima.


Unapređenje ekonomske saradnje sa Marokom – BALKAN TV NOVI SAD\nHomeEkonomijaUnapređenje ekonomske saradnje sa Marokom\n28/06/2018Redakcija BALKAN TVEkonomija, Za slajder0\nPredsednica Vlade Republike Srbije Ana Brnabić razgovarala je sa predsednikom Predstavničkog doma Parlamenta Kraljevine Maroko Habibom El Malkijem o bilateralnim odnosima Srbije i Maroka i mogućnostima unapređenja saradnje, pre svega, na ekonomskom planu, kao i o aktuelnim međunarodnim i regionalnim pitanjima.\nNa sastanku je istaknuto da dve zemlje dele iste stavove kada je reč o poštovanju međunarodnog prava i dosledan i principijelan stav o očuvanju suvereniteta i teritorijalnog integriteta obe države, uz podršku dijalogu i nastojanjima da se pronađe obostrano prihvatljivo rešenje koje bi dovelo do trajne stabilizacije i mira.\nEl Malki je istakao da Maroko podržava Srbiju, kao veoma važnu zemlju regiona u procesu evropskih integracija, naglasivši da bi pridruživanja Srbije Evropskoj uniji doprinelo i razvoju saradnje sa Marokom, koji ima unapređeni status sa Unijom.\nBrnabić je ukazala na to da postoje brojne mogućnosti i obostrani interes za unapređenje privredne saradnje.\nOna je izrazila zahvalnost na ponudi El Malkija da njegova država prenese i podeli svoja iskustva sa Srbijom kada je u pitanju uvođenje tehnologije solarne energije.\nEl Malki je pohvalio način na koji je Srbija pristupila migrantskoj krizi i istakao da je naša zemlja među retkima u Evropi koja je pokazala visok nivo solidarnosti i otvorenosti u razumevanju ove osetljive situacije.\nOn je objasnio da se u Marakešu u decembru ove godine održava Forum Ujedinjenih nacija o migracijama, na kojem se očekuje i prisustvo srpske delegacije.


Press Online :: Politika :: DO POSLEDNJEG METKA\n26. 12. 2006. - Autor: (M. R. - S. G.)\nDO POSLEDNJEG METKA\nRadnici "Zastava oružja" nastavili protest u Skupštini Kragujevca, ne izlaze dok Vlada ne plati štetu zbog zabrane izvoza oružja "Zastava" na lageru ima oružja za sedam miliona dolara, a radnici nisu dobili plate ni regres.\nOko 80 radnika kragujevačke fabrike "Zastava oružje" nastavilo je i juče protest u svečanoj sali kragujevačke Skupštine, i najavilo da će tu ostati sve dok im država ne nadoknadi štetu od 2,5 miliona dolara, nastalu zbog zabrane izvoza oružja u Jermeniju!\nRadnici su u ponedeljak, posle uličnog protesta, ušli u opštinu uz podršku gradonačelnika Kragujevca Veroljuba Stevanovića.Prema rečima predsednika Samostalnog sindikata Jugoslava Ristića, radnici protestuju zbog toga što im nisu isplaćene zarade i regres.\nPreduzeće "Zastava oružje" je u finansijskom kolapsu zbog nedobijanja izvozne dozvole za Jermeniju. Tražimo nadoknadu štete, kao što je to učinjeno u slučaju "Slobode" iz Čačka, koja je u sličnoj situaciji dobila dva miliona dolara, i "Krušika", kome je isplaćen milion dolara. Drugi razlog je obećanih 279 miliona dolara za nabavku novih mašina i opreme kako bi se modernizovala proizvodnja i odgovorilo zahtevima američkog tržišta - objašnjava Ristić.\nMinistarstvo nema pojma\nMinistar odbrane Zoran Stanković istakao je juče da šteta oružarima nije nadoknađena jer "Zastava oružje" uopšte nije imala dozvolu Ministarstva za ekonomske odnose sa inostranstvom da ugovora taj posao. Predsednik sindikata Jugoslav Ristić, međutim, kaže da je Stankovićeva izjava ili "zlonamerna" ili je u pitanju "elementarno nepoznavanje činjenica".\n- U maju smo poslednji put izvezli oružje za Jermeniju i počeli proizvodnju novog kontingenta vrednog 2,5 miliona dolara, a u međuvremenu je tekao proces dobijanja dozvole za izvoz. Ili je u pitanju loša namera Ministarstva ili želja da se fabrika ugasi. Nijedna fabrika, pa ni "Zastava oružje", ne može da čeka dozvolu da bi počela proizvodnju - rekao je Ristić. On je podsetio da je slična situacija sa oružarima bila 2002, ali da je tada Vlada nadoknadila štetu.\nOn kaže da je zbog zabrane izvoza oružja u Jermeniju poslednja isporuka bila u maju ove godine, a da "Zastava" trenutno na lageru ima robu vrednu sedam miliona dolara.Problem sa izvozom oružja nastao je posle raspada SCG, kada je davanje dozvola za te poslove preuzelo Ministarstvo za ekonomske odnose sa inostranstvom.\nVlada Srbije donela je 9. novembra zaključak o zabrani izvoza oružja u Gruziju, Azerbejdžan, Moldaviju i Jermeniju, jer je to u suprotnosti sa interesima srpskog prijatelja Rusije, kao i zahtev da se utvrdi stvaran obim štete koju trpe fabrike oružja.Direktor "Zastava oružja" Dragoljub Grujović očekuje isplatu štete, i kaže da je zaustavljanje izvoza politički čin.- "Zastava oružje" radi sa samo deset odsto kapaciteta zbog smanjenog tržišta i nepovoljnih uslova.\nFabrika u magacinima već ima naoružanje visokog kvaliteta namenjeno pešadiji i artiljeriji, koje čeka kupca. Nadam se da ćemo, nakon pristupanja Partnerstvu za mir, imati dobru šansu na tenderu za mirovne misije, jer ako bismo dobili posao, mogli bismo da potrošimo zalihe kvalitetne robe - kaže Grujović.\nMinistar u Vladi Srbije Slobodan Lalović najavio je u Kragujevcu, istog dana kada su se oružari "nastanili" u gradskoj kući, da će fabrika oružja posle pristupanja Partnerstvu za mir "dobiti ozbiljne poslove kakvih na ovim prostorima nije bilo u poslednjih 30 godina".


Pokrajina nagradila najbolje vojvođanske đake i njihove mentore\nsreda, 16. decembar 2015. 23:55h\nUčenike osnovnih i srednjih škola iz Vojvodine koji su u školskoj 2014/15. godini postigli vrhunske rezultate na međunarodnim i republičkim naučnim i umetničkim takmičenjima, Pokrajinski sekretarijat za sport i omladinu nagradio je večeras priznanjima i novčanim nagradama u ukupnom iznosu od 3 miliona dinara.\nSvi nagrađevi vojvođanski đaci i njihovi mentori PSSO\nSvečano uručenje nagrada vojvođanskim talentima upriličeno je, sada već tradicionalno, u svečanom holu Pokrajinske vlade, gde su najbolji đaci u oblasti matematike, fizike, tehnike, jezika i književnosti, likovne, baletske i muzičke umetnosti predstavljeni sa svojim rezultatima i mentorima.\nNagrade najboljim vojvođanskim osnovcima i srednjoškolcima uručila je pokrajinska sekretarka za sport i omladinu Marinika Tepić, koja nije krila zadovoljstvo što je iz godine u godinu sve više đaka koji svojim radom postižu neverovatne rezultate, kao u našoj zemlji, ali i u inostranstvu. Čestitajući svim nagrađenim đacima, mentorima, ali i roditeljima, sekretarka Tepić još jednom je istakla da su ove nagrade samo kruna nečijeg rada i truda i da se o ovoj deci treba uvek voditi računa, a ne samo onda kada osvoje nagradu.\nMarinika Tepić je rekla da svi veoma dobro znamo koliko je potrebno rada, truda i odricanja da bi se postigao nekakav uspeh, a posebno biti najbolji u nečemu u zemlji ili svetu. Specijalnu nagradu od po 50 hiljada dinara dobilo je 13 učenika, koji su ostvarili vrhunske rezultate na međunarodnim naučnim i umetničkim takmičenjima. Učenike osvajače prvih mesta na republičkim takmičenjima, njih ukupno 65, Pokrajinski sekretarijat je u okviru Fonda za talente nagradio sa po 20 hiljada dinara, a njihove mentore kojih je ove godine bilo 74 nagradio je sa novčanom nagradom od 12 hiljada dinara.\nUpravo zbog toga, resorni sekretarijat se trudi da ne samo ovim novčanim nagradama pomogne vojvođanske đake, nego i da tokom čitave godine kontinuirano vodi računa o njihovim potrebama, a sve u cilju kako bi im dali vetar u leđa da budu najbolji u svojim oblastima. Poslednje u nizu bilo je opremanje kabineta za informatiku Srednje tehničke škole iz Sombora čiji su đaci svojom inovacijom oborili čitav svet sa nogu na takmičenju u Moskvi. Ova deca koja su danas pred nama predstavljaju našu budućnost i ja sam veoma ponosna što mogu da kažem da će Vojvodina sutra biti u dobrim rukama. Ove pametne i talentovane glave svakako zaslužuju potštovanje svih nas i ja im ovom prilikom još jednom čestitam na ovom uspehu. Takođe, želela bih da vam poručim i zamolim sve vas da na ovu decu mislimo svakog dana i ako oni danas sutra i odu u inostranstvo na dalje školovanje, uradimo sve što je u našoj moći da ih kasnije vratimo i pružimo im mogućnost da stečena znanja iskoriste za razvoj i dobrobit svih nas“, rekla je sekretarka Tepić.\nOna je ovom prilikom i skrenula pažnju roditeljima da vode računa, jer će već u januaru mesecu biti raspisan novi konkurs u omladinskom sektoru Pokrajinskog sekretarijata za sport i omladinu u čijem se delokrugu rada nalazi i Fond za talente.\nOve godine komisija je mahom jednoglasno donela svoju odluku, ali smo imali i nekoliko prigovora od stane roditelja da se njihova deca nisu našla na spisku nagrađenih iako su osvojila nagrade na republičkim takmičenjima, daljim uvidom u pristiglu dokumentaciju videli smo da direktori škola kao podnosioci prijava, uopšte nisu navodili sve podatke. Zato apelujem ovom prilikom i na direktore da vode računa o našoj deci kako nekome ne bi bila nanesena nepravda i da ubuduće navode sve uspehe i rezultate naših talenata. Takođe, istakla bih i da je ovo prva godina da nismo imali ni jednog sponzora ovog događaj i pored kampanje i pored poziva da se priključe u pomoć za naše najtalentovanije, ni jedna banka, ni jedna knjižara, ni jedna firma se nije odazvala, zaključila je sekretarka Tepić.\nTokom dodele nagrada „Talenti 2015“ prisutni su uživali u muzičkim tačkama hora Gimnazije „Jovan Jovanović Zmaj“ iz Novog Sada, Aleksandre Kinđić, učenice Muzičke škole „Jovan Bandur“ iz Pančeva i Dušana Dakića učenika Osnovne muzičke škole „Josif Marinković“ iz Vršva, kao i pesmu Vaska Pope „Belutak“ koju je izrecitovala nagrađena Vladica Kljajić.


Na posljednjoj 129. sjednici Vlade FBiH održanoj 28.08.2014.godine donesena je Odluka kojom se odobrava 20.000KM za izgradnju sportskog terena na stadionu “Luke” u Visokom. Ovu informaciju za naš portal je potvrdio i aktuelni ministar privrede u Vladi ZDK Muhamed Husić, te dodao kako su sredstva izdvojena iz tzv. “budžetskih rezervi”.\n– “Dugo smo se borili da na neki način izlobiramo i obezbjedimo neka sredstva sa viših instanci vlasti, a sve u cilju da Visoko i projekat koji smo započeli prije tri godine konačno zaživi, a to je moderan sportski teren sa plastičnom podlogom na stadionu Luke. Nije bilo ni jednostvano, bez obzira na činjenicu da je ovaj projekat opšte dobro kompletne općine Visoko, nažalost među nama ima još onih negativaca koji sve posmatraju kroz lični interes i dnevnu politiku. Priča o Gradskom stadionu Luke i novom izgledu pomoćnog terena je opšti interes koji treba vezati samo za NK Bosnu, a svako od nas pojedinačno u toj priči treba da sudjeluje zavisno od svojih mogućnosti” – istakao je ministar Husić.


Zaštitimo Zvezdarsku šumuPunim plućima!: Rekonstrukcija umesto proširenja\nRekonstrukcija umesto proširenja\nDrago nam je da se konačno dovršava Klinički centar Srbije.\nPozivamo nadležne da metod rekonstrukcije primene i na KBC Zvezdara, umesto da šire bolnicu na račun šume.\nRekonstrukcija Kliničkog centra Srbije počinje sledeće godine\nRekonstrukcijom Kliničkog centra Srbije, koja će početi sledeće godine i trajati do kraja 2012, biće smanjene liste čekanja u toj ustanovi, a građani će dobiti i kvalitetnije usluge lečenja, rečeno je danas na konferenciji za novinare u tom centru.\nMinistar zdravlja Tomica Milosavljević rekao je da je osnovni zadatak svih koji rade na tom projektu da se završi posao započet pre 35 godina i istakao da će rekonstrukcijom te ustanove pacijenti i zaposleni imati bolje uslove.\n– Mnogi građani ne znaju da je centralna zgrada nedovršena i prazna. Rekonstrukcijom će u najvećoj meri biti obuhvaćen neiskorišćen deo tog centra. Tu će biti koncentrisana kompletna dijagnostika, Urgentni centar koji radi 24 sata, hitan prijem i teška medicina – naveo je Milosavljević.\nGradonačelnik Beograda Dragan Đilas rekao je da će grad olakšati sve neophodne procedure tokom radova na rekonstrukciji tog centra.\n– Grad će olakšati sve procedure neophodne za radove i prenećemo Kliničkom centru objekte iz njegovog kruga koji su u vlasništvu Beograda – rekao je gradonačelnik. On je najavio i početak izgradnje Doma zdravlja u Kaluđerici, koji će biti završen za dve godine, a za šta je izdvojeno 200 miliona dinara.\nIdejni projekat rekonstrukcije KCS biće završen do kraja ove godine, zatim tenderska procedura sredinom sledeće, a završetak radova planiran je do kraja 2012. godine.


“Vučić bolje da se pravi da je normalan” – Gerila\nGerila > Politika > “Vučić bolje da se pravi da je normalan”\nobjavljeno na May. 26, 2019 u 12:58 pm\nPredsednik Narodne stranke Vuk Jeremić izjavio je da bi za Srbiju bilo mnogo bolje kada bi predsednik Aleksandar Vučić u nastavku dijaloga o Kosovu počeo da se “pravi da je normalan, umesto što namerava, po sopstvenim rečima, da se pravi blesav”.\nJeremić je ocenio da bi to imalo blagotvoran efekat u međunarodnom prostoru, u kojem se komunicira sa prilično ozbiljnim ljudima.\nPredsednik Narodne stranke je naveo da platforma Beograda u pregovorima mora biti utemeljena na Rezoluciji 1244 Saveta bezbednosti UN i Ustavu Srbije.\nRakić: Jeremić pokušao da sahrani Rezoluciju 1244\nPredsednik Srpske lista Goran Rakić je, reagujući na izjavu Vuka Jeremića, optužio bivšeg šefa diplomatije da je “pokušao da sahrani” Rezoluciju 1244 Saveta bezbednosti UN i da je “diletantskim i glupim pitanjem Međunarodnom sudu pravde, učinio više nа legаlizаciji takozvanog Kosovа nego svi аlbаnski političаri i sponzori zаjedno”.\n“I tаdа se ovаj politički nesposobnjаković nije setio dа se pozove nа Rezoluciju SB UN 1244 ili dа svom šefu Borisu Tаdiću i potrčku Borku Stefаnoviću predoči dа postаvljаnje grаnicа između Srbа i Srbа nа Jаrinju i Brnjаku nije u sklаdu sа Ustаvom Srbije”, naveo je Rakić a prenela Srpska lista.\nVučić sutra podnosi izveštaj o Kosovu


Razvijanje brenda i razvijanje biznisa često idu ruku pod ruku – ali postoje određene razlike. Ako na Guglu potražite "razlika između brenda i biznisa", pronaći ćete brojne rezultate sa mnoštvom objašnjenja šta je zapravo brend. Naravno, i jedan i drugi rastu zajedno, ali razvijati biznis ili brend je različito iskustvo, prenosi poslovni portal eKapija.\nBrend obično može postojati nezavisno od biznisa koji radi pod njegovom kapom. Može biti više biznisa ili kompanija ispod jednog brenda (pogledajte samo Procter & Gamble ili The Coca-Cola Company). Ali, u najvećem broju slučajeva, nećete imati nekoliko preduzeća u okviru jednog biznisa. Brend je širi izraz vašeg biznisa, to je imidž ili identitet iza vašeg biznisa, vaših preduzeća, vaše zajednice.\nBiznis je fokusiran na prodaju, a brend na zajednicu\nCilj vašeg biznisa je, po svoj prilici, ostvarivanje prihoda, dok bi širi cilj izgradnje brenda trebalo da bude razviti zajednicu. Ta zajednica može naravno voditi do prodaje – upravo tako brend i biznis idu ruku pod ruku i zato su tako važni. Ipak, da biste razvili brend, niste fokusirani na broj proizvoda koje prodajete ili broj potencijalnih kupaca koji generišete – više ste fokusirani na angažovanje, doseg i prepoznavanje.\nIako izgradnja biznisa obuhvata širenje asortimana proizvoda ili ponuda, izgradnja brenda tipično znači fokusiranje na jedinstvenu ideju ili fokus koji želite da vaš brend otelovljuje. Vaš brend kreira reputaciju za vas i svaki biznis koji radi pod tim brendom. To je ono što pomaže ljudima da se identifikuju sa vašim biznisom.\nBrend je širi nego proizvod\nBudući da izgradnja brenda prevazilazi generisanje prihoda ili ponudu novih proizvoda, više se fokusira na percepciju javnosti ili osećanje. Nije reč o tome šta prodajete, već kako činite da se ljudi osećaju. Na primer, navodimo još jednom Koka kolu, gazirani šećerni napitak koji se vezuje za misli o neočekivanim momentima zadovoljstva, ne nužno zbog samog proizvoda, već zbog brendinga tog proizvoda.\nMnogi od nas su verovatno videli reklame za Koka kolu koje prikazuju vesele ljude kako dele napitak, promovišući tako kampanju "podelite Koka kolu". Na ovaj način, to postaje više od napitka, to je zajednica onih koji vole brend i njegove proizvode.\nTo je jasan primer kako proizvod, biznis i brend funkcionišu zajedno kako bi napravili zajednicu i ostvarili prodaju. Ove vrste kampanja i povezanost koja se ističe u umovima ljudi i stvara nezaboravan pogled na vaš brend i kako vaša firma funkcioniše unutar tog brenda.\nDonosi vam proizvode i ponude zajedno sa povezanošću koju morate imati sa svojim kupcima kako biste održali njihovo interesovanje za te proizvode i ponude.\nBrend vam ne može biti oduzet\nVaš biznis bi mogao da podbaci, ali brend ne funkcioniše na isti način. Brend podbacuje samo ukoliko vi ne uspete da pronađete odgovarajuću zajednicu i nastavite da je razvijate. Ukoliko to ne uspe, verovatno je da možete jednostavno pokušati da preokrenete pravac svog brenda ili promenite fokus.\nNikada ne može biti oduzet od vas, ili ukraden, jer je izraz vaših vrednosti, gledišta i ciljeva, pre nego fizička ponuda usluga ili proizvoda.\nVaš biznis se može okončati iz ovog ili onog razloga, ali vaš brend lako može nastaviti da živi i nakon toga. Brend je lice i glas bilo kojih kompanija koje postoje kao njegov deo.\nDakle, u tom smislu, brend je više ideja nego opipljiv predmet ili entitet, i niko ne može oduzeti ideju od vas! A na taj način, razvoj brenda postaje podjednako važan u bilo kom poslovnom poduhvatu kao što je i razvijanje same kompanije ili biznisa.\nRazličiti, ali podjednako važni\nKada ste preduzetnik, podjednako je važno da razvijate i vaš brend i biznis. Vaš biznis vam omogućava da odgovorite na potrebe unutar zajednice koju brend okuplja, a vaš brend vam omogućava da doprete do više ljudi čije potrebe vaš biznis može pomoći da se reše.\nRazvijanje i jednog i drugog simultano vam pomaže da ostvarite svoje poslovne ciljeve. Naravno, ovi koncepti mogu funkcionisati nezavisno, ali najuspešnije kompanije imaju posvećene zajednice i prepoznavanje brenda – zato izdvojite vreme da uspostavite i izgradite vaš brend zajedno sa biznisom.\nSVAKI PETI ZAPOSLENI NE ŽELI DA SE VRATI U FIRMU Da li će rad od kuće postati nova normala?\nGotovo trećina ljudi koji rade od kuće na virtualnim sastancima odevena je u pidžame, a svaki deseti pritom nema njen donji deo, pokazala je anketa YouGova, a prenosi Biznis.Telegraf.


27.05.2013. održan je jednodnevni seminar „UVOZ BEZ TAJNI – OD PORUDŽBENICE DO PLAĆANJA“ - Biljana Trifunović\n27.05.2013. održan je jednodnevni seminar „UVOZ BEZ TAJNI – OD PORUDŽBENICE DO PLAĆANJA“\nU organizaciji Centra za edukaciju i razvoj Preduzeća “ IFA – INTERNATIONAL FINANCIAL AGENCY” d.o.o., Beograd, 27.05.2013. u poslovnim prostorijama Preduzeća IFA u Beogradu, u ulici Đorđa Nešića br. 2., održan je jednodnevni seminar, na temu: „UVOZ BEZ TAJNI – OD PORUDŽBENICE DO PLAĆANJA“.\nTema seminara okupila je predstavnike iz sledećih kompanija: XILIA DOO, BEOGRAD, BG MIBRAS, BEOGRAD, SOKO ŠTARK, BEOGRAD i druge.


Đukanovic u Njujorku: Crna Gora spremna za eventualni prihvat izbeglica\n► Đukanovic u Njujorku: Crna Gora spremna za eventualni prihvat izbeglica\nCrnogorski premijer Milo Đukanović saopštio je danas da je Crna Gora preduzela "sve potrebne mere" za eventualni prihvat izbeglica i migranata i da su te mere usklađene sa međunarodnim standardima.\nĐukanović je u sedištu UN-a u Njujorku, na Samitu o izbeglicama i migrantima, kazao da Crna Gora nije direktno pogođena "aktuelnim migrantskim rutama", ali da je spremna za slučaj "iznenadnog priliva" izbeglica.\n"Između ostalog, izradili smo Nacrt Šengenskog akcionog plana, koji će pored pitanja bezbednosti granica po šengenskim standardima, na adekvatan način obraditi planove za suzbijanje i prevenciju neregularnih migracija, kao i pitanja azila", naveo je on.\nOn je saopštio da Crna Gora, kao zemlja kandidat za članstvo u EU, pozdravlja politiku Unije u odnosu na migrantsku krizu, te da je spremna da preduzme "sve mere kako bi ostvarila blisku saradnju sa susedima, sa zemljama moguće destinacije, kao i zemljama porekla izbeglica u funkciji što efikasnijeg suočavanja i iznalaženja održivog odgovora na problem izbeglica i migranata."\nSnažno podržavamo usvajanje globalnog kompakta za izbeglice i za migraciju. Izražavamo spremnost da ispunimo svoj deo obaveza i konstruktivno, shodno svojim mogućnostima, doprinesemo međunarodnim naporima da se potvrde principi zaštite izbeglica i migranata" zaključio je crnogorski premijer.\nĐukanović boravi u Njujorku, gde učestvuje na 71. zasedanju Generalne skupštine Ujedinjenih nacija.


PREZENTACIJA NACIONALNOG PROGRAMA „POKRENI SE ZA POSAO“ U ZRENJANINU | ZR KLIK\nZrenjanin- Prezentacija novog ciklusa nacionalnog programa “Pokreni se za posao” koji pomaže pokretanje malih i porodičnih preduzeća širom Srbije, održaće se narednog utorka, 17. januara 2017. godine, u 12 časova, u Multimedijalnoj sali Gradske kuće u Zrenjaninu. Prezentaciji mogu prisustvovati sva zainteresovana lica koja tek planiraju da pokrenu sopstveni posao ili oni koji imaju već registrovan posao koji žele da unaprede.\nProgram “Pokreni se za posao” sprovodi NVO ENECA iz Niša u saradnji i uz finansijsku podršku kompanije “Filip Moris”. Program se uspešno realizuje još od 2009. godine i u okviru njega je do sada podržano 606 klijenata iz cele Srbije iz oblasti poljoprivrede, zanatstva, proizvodnje i usluga.\nKroz program “Pokreni se za posao” dodeljuju se bespovratna sredstva u vrednosti od 250.000 RSD za kupovinu opreme za pokretanje i/ili unapređenje sopstvenog biznisa, kao i stručne i poslovne obuke za klijente i savedodavna pomoć ekonomskih stručnjaka koji će ih uputiti u osnove malog preduzetništva.\nZa sedam godina realizovanja programa “Pokreni se za posao” podržani su preduzetnici iz 114 gradova i opština, pri čemu je iz Zrenjanina pristiglo 167 prijava, a podržano je 9 preduzetnika.\nNa ovom mestu može se preuzeti prijavni formular “Pokreni se za posao”, kao i saopštenje za javnost povodom otvaranja konkursa “Pokreni se za posao”.\nKonkurs je otvoren od 25. oktobra 2016. godine do 31. januara 2017. godine. Detaljnije informacije o konkursu, načinu prijavljivanja kao i sam prijavni formular za konkurs mogu se naći i na sajtovima www.pokrenisezaposao.rs i www.eneca.org.rs


Prijave za besplatno banjsko lečenje - Penzin\nPočetna Nekategorizovano Prijave za besplatno banjsko lečenje\nPodećamo vas da je počeo konkurs za besplatno banjsko lečenje penzionera.\nKorisnici starosnih, invalidskih i porodičnih penzija koji imaju prebivalište na teritoriji Republike Srbije i čija je penzija za januar, odnosno februar, niža od prosečne penzije (24.170,00 din) imaju pravo na besplatnu rehabilitaciju u banjama i rehabilitacionim centrima – Spisak banja sa sajta PIO fonda možete preuzeti ovde.\nTako je navedeno u zvaničnom saopštenju PIO fonda, ali se onda dodaju i stavke koje ograničavaju broj korisnika koji to pravo mogu da ostvare. Naime, pravo mogu da ostvare penzioneri iz kategorija zaposlenih, samostalnih delatnosti i poljoprivrednika.\nOni ga ove godine mogu iskoristiti ukoliko ga nisu koristili prethodnih pet, a korisnici iz kategorije poljoprivrednih penzionera moraju i da imaju najmanje 10 godina staža po osnovu obavljanja poljoprivredne delatnosti.Ove godine, predviđeno je omogućavanje desetodnevnog boravka u banji za 10.500 penzionera.\nOvo uključuje lekarski pregled, terapiju, kao i troškove prevoza u visini iznosa potrebnog za autobuski, odnosno prevoz vozom drugog razreda. Fond snosi troškove za pratioca deteta koje koristi porodičnu penziju po osnovu nesposobnosti za samostalan život i rad.\nOvde možete preuzeti prijavu za upućivanje na rehabilitaciju sa sajta PIO fonda.


Đokić: Do privrednog rasta promjenama u fiskalnoj politici\n23.03.2012. / 17:02\nBIJELJINA, Ministar rada i boračko-invalidske zaštite Republike Srpske Petar Đokić izjavio je da se podsticanje privrednog rasta u Republici Srpskoj najdirektnije može ostvariti preduzimanjem mjera u oblasti fiskalne politike i određenim rasterećenjima privrede.\n“Vlada Republike Srpske je u ovoj godini programom predvidjela 20 miliona KM za podsticanje industrijske proizvodnje, a program podsticaja iz oblasti poljoprivredne proizvodnje treba da omogući snažniju podršku poljoprivrednoj proizvodnji”, rekao je Đokić danas u Bijeljini.\nOn je na okruglom stolu u Bijeljini posvećenom razmatranju mjera za prevazilaženje ekonomske krize u Republici Srpskoj rekao da značajan segment podticanja ekonomskog rasta u BiH predstavlja koordinacija aktivnosti na nivou BiH, koje u narednom periodu treba ojačati i intenzivirati.\n“Posebno važnu oblast predstavlja PDV i uvjeren sam da se ogromna količina iskazanog PDV-a uopšte ne naplati u toku jedne godine. Prije dva dana reagovali smo na štete koje Republika Srpska trpi od Federacije BiH, koja u preraspodjeli PDV-a uzima veći dio sredstava”, rekao je Đokić i dodao da je neophodno drugačije pristupiti kontroli naplate PDV-a.\nĐokić je rekao da je ekonomski rast mnogo važnija komponenta od štednje za ekonomsku situaciju u jednoj zemlji, te da je neophodno raditi na stvaranju novca i novih vrijednosti.\nPredsjednik Kluba privrednika “Semberija” Svetozar Mihajlović rekao je da Vlada Srpske treba da preduzme mjere koje privrednici već duže vrijeme iznose, a jedna od osnovnih mjera je reforma javne uprave.\n“U posljednje vrijeme uvode se novi nameti privredi, što je nedopustivo. Reforma javne uprave uključuje smanjenje broja zaposlenih i smanjenje primanja u javnoj upravi i to je jedina mjera koja može da ima dobre efekte”, rekao je Mihajlović. Srna\nTagovi: bijeljinapetar djokicprivredni rasttopvazno\nKomentari na članak: Đokić: Do privrednog rasta promjenama u fiskalnoj politici\nA ja što ću...\n23.03.2012 u 23:46\na šta mislite da pdv dignete na 70% i tako možete plivati ko lafovi i biće taman da primite pola partijskih aktivista u radni odnos a da ne otvorite NIJEDNO NOVO RADNO MJESTO,A?:))


Prva sezona podcasta o proširenim venama\n„U uslovima takozvane ‘nove realnosti’ koju nam je nametnula pandemija virusa Sars-Cov-2, pokretanje podkasta o proširenim venama bio je naš način da svoje iskustvo i svakodnevni rad približimo pacijentima i pomognemo da razumeju problem proširenih vena, kao i moguća rešenja. Ukoliko su preduzete sve mere predostrožnosti i zaštite, nema razloga da pacijenti ne dobiju potrebnu zdravstvenu uslugu, bez obzira što pandemija još uvek traje. Problemi koji se javljaju kod venskih bolesti nekada nisu vidljivi golim okom i ne moraju imati upadljive simptome, što ne znači da ih treba ignorisati, jer odlaganje može dovesti do različitih komplikacija.“ izjavio je dr Dario Jocić, vaskularni hirurg iz Centra za savremeno lečenje vena.\nPrvu sezonu čine emisije snimljene i emitovane u periodu decembar 2020. – april 2021. Iz emisije u emisiju pokrivane su teme koje su dolazile od pacijenata, putem mejlova i društvenih mreža, a jedna od emisija realizovana je u saradnji sa poznatim zdravstvenim internet portalom, Stetoskop.info, na osnovu pitanja iz njihove rubrike Pitajte doktora.\nTeme emitovanih emisija po redosledu objavljivanja:\nProširene vene nisu kožna bolest\nLečenje vena: Od prvog pregleda do izlečenja\nKako da prepoznate početak proširenih vena?\nSve o bezbolnim metodama lečenja vena\nOdgovori na pitanja sa sajta Stetoskop.info\nPušenje i proširene vene\nKapilari ili paukolike vene\nKako zima utiče na proširene vene?\nProblem proširenih vena kroz različita razdoblja života žene\nSve što treba da znate o laserskoj operaciji vena\nLečenje vena medicinskim lepkom\nUkoliko patite od problema s venama ili poznajete nekog ko ima proširene vene, verujemo da ćete pronaći odgovore na svoja pitanja u nekoj od naših emisija. Cela prva sezona sada se može pronaći na jednom linku: Lečenje vena.\n⇐ Donacija za uređenje staza zdravlja u Beogradu u okviru projekta „Otvori plavi krug“\nNarukvica za telemedicinu: Inovacijom do lakšeg praćenja zdravlja ⇒


Tri četvrtine navijača Čelsija: "Sari, kupi Srbina da osvojimo titulu" - Sportske.net\nTri četvrtine navijača Čelsija: "Sari, kupi Srbina da osvojimo titulu"\nAnketa pokazala šta nedostaje "Plavcima" za prvo mesto.\nDa li je suđeno, Murinjo i Azar ponovo zajedno?Sve je jasno, ovaj defanzivac napušta Čelsi već u januaru!Seskov novi povratak, opet u Španiji?Fabregas se vraća kući, ali ne u matični klub?Zbog njih je fudbal milina gledati - Sarijeva i Klopova konverzacija će vas oduševiti!\nPrema mnogim analizama, Čelsiju nedostaje kvalitetan napadač, odnosno tačnije pravi strelac, neko ko bi dao dvadesetak golova u sezoni, kako bi se trkali sa Liverpulom i Sitijem.\nJasno, sve to bi bilo rešeno da je Iguian stigao u London, ali od toga nije bilo ništa, sa druge strane, priča oko Levandovskog nije bila realna, a Pjatek iz Đenove je ideja za neki duži period adaptacije, sigurno je da u januaru neće stići u London.\nU anketi jednog britanskog sajta, navijači su jasni, njih 75% vidi Aleksandra Mitrovića kao rešenje za napada.\nSrbin ne može da prestaje da daje golove, nastavio je seriju u Podgorici, a u najefikasniji je igrač u svim profesionalnim engleskim ligama od kada je stigao u Fulam krajem januara.\nMitrović je idealan naslednik Dijega Košte, snažan napadač koji daje golove i to je ono što je Čelsiju potrebno, makar prema mišljenju medija.\nOn je, kako tvrdi Džejmi Rednap kupovina sezone za 25 miliona evra, smatra da je to smešan novac u odnosu na ono koliko vredi. Čelsi ima novca za Srbina, možda i proba sa razmenom za Žirua ili Moratu, ali to je manje verovatno. Uz to, Fulam bi svakako smanjio šanse za opstanak ako bi "Mitro" napustio klub.\nNo, ako nastavi da daje golove, teško da će ga "Kotadžeri" zadržati na leto, kada stignu ponude mnogo većih klubova.


Đukanović: Glavni grad nastavlja da bude nosilac razvoja savremene Crne Gore | Aktuelno\nĐukanović: Glavni grad nastavlja da bude nosilac razvoja savremene Crne Gore\nPosvećenost, odgovorno upravljanje i snaga liderstva gradske uprave garancija su uspjeha koji će biti na ponos Podgorice i Crne Gore\n”Praznik slavimo u sjećanje na oslobođenje Glavnog grada i pobjedu antifašizma, čije su tekovine snažan temelj današnje građanske, multietničke i evropske Crne Gore. To je, istovremeno, i prilika da se prisjetimo ne samo slavne istorije Grada, već i brojnih stvaralaca koji su svojim djelima u različitim sferama društva doprinosili sveukupnom napretku i prepoznatljivosti Podgorice”, poručio je predsjednik Crne Gore.\nRaduje, kako kaže, da Glavni grad nastavlja da bude nosilac razvoja savremene Crne Gore, ”što potvrđuju kontinuirana ulaganja i ostvarenja u pravcu infrastrukturnog razvoja i urbanističko-arhitektonskih rješenja koja u sve većoj mjeri uspijevaju da pronalaze balans između onoga što čine zahtjevi nesmetanog razvoja i njegova održivost i očuvanja izvornog duha Podgorice i potreba njenih građana”.\n”Uvjeren sam da će Glavni grad, na osnovama strateškog promišljanja, nastaviti krupnim koracima ka onome što su najviše vrijednosti i standardi razvoja i kvaliteta života ujedinjene Evrope kojoj težimo. Posvećenost, odgovorno upravljanje i snaga liderstva gradske uprave garancija su uspjeha koji će biti na ponos Podgorice i Crne Gore”, navodi se čestitki Đukanovića.


You are at:Home»Vesti»Za obnovljive izvore energije\nBy Vesna Kovačević on\t 16/05/2017 Vesti\nFond Green for Growth (GGF) i UniCredit Banka Srbija potpisali su ugovor o kreditu u iznosu od 20 miliona evra namenjenom za finansiranje projekata iz oblasti obnovljivih izvora energije. Ovaj ugovor predstavlja početak saradnje dve vodeće institucije koji, pored finansiranja, podrazumeva i tehničku pomoć GGF Fonda u delu tehničke verifikacije i praćenja projekata.\nPutem dugoročnog finansiranja po veoma povoljnim uslovima kredit GGF-a će omogućiti UniCredit Banci da potvrdi poziciju jednog od vodećih igrača kada je u pitanju finansiranje obnovljivih izvora energije i da istovremeno osnaži unapređenje ovog sektora, koji je u Srbiji tek u razvoju. Takođe, na ovaj način je još jednom potvrđena strategija UniCredita da kroz svoje poslovne aktivnosti kontinuirano teži da pruži podršku zaštiti životne sredine i da nastavi da ulaže u obnovljive izvore energije, ističe s u saopštenju za javnost. U toku 2016. godine, izloženost UniCredit Grupe u sektoru obnovljive energije premašio je iznos od 9,4 milijarde evra.\nFond Green for Growth investira u projekte koji doprinose uštedi energije i smanjenju emisije CO2 od najmanje 20% i prisutan je na 19 tržišta koja uključuju jugoistočnu Evropu, Kavkaz, Ukrajinu, Moldaviju, Bliski istok i severnu Afriku. Fond obezbeđuje refinansiranje finansijskim institucijama, a u svrhu daljeg kreditiranja privrede i domaćinstava za projekte energetske efikasnosti. Fond takođe direktno investira, odnosno obezbeđuje dugoročne kredite za projekte obnovljivih izvora\nenergetska efikasnost Green for Growth obnovljiva energija projekti UniCredit Banka


Čanak, Macura, Đurišić, Čomić na jednoj listi za izbore: Koalicija “Ujedinjena demokratska Srbija” – Gerila\nGerila > Politika > Čanak, Macura, Đurišić, Čomić na jednoj listi za izbore: Koalicija “Ujedinjena demokratska Srbija”\nobjavljeno na Mar. 09, 2020 u 2:30 pm 09/03/2020\nSrbija 21, koalicija oko Lige socijaldemokrata Vojvodine – Vojvođanski front, Stranka moderne Srbije i Građanski demokratski forum izaći će na sve izbore u koaliciji pod nazivom Ujedinjena demokratska Srbija, a na njihovoj listi naći će se i poslanica Demokratske stranke Gordana Čomić.\nĐurišić je dodao da će Ujedinjena demokratska Srbija pored parlamentarnih i pokrajinskih izaći i na lokalne izbore u više od sto gradova i opština, kao da će biti opcija za ljude koji žele da se bore i izađu na izbore i pored pretnji i ucena.\n“Ne možemo ostaviti građane da se sami bore, mi moramo da predvodimo borbu i primamo najteže udarce režima”, rekao je Đurišić.\nLiga socijaldemokrata Vojvodina našla je saveznike kako bi bili alternativa nacionalističkom i centralističkom režimu Aleksandra Vučića, ali i nacionalističkoj i centralističkoj opoziciji, rekao je funkcioner LSV Bojan Kostreš. On je istakao da Srbija zaslužuje Ujedinjenu demokratsku Srbiju kako bi se suprotstavila režimu, ponudila rešenja i da je bolje izaći na izbore i pod lošim uslovima “nego ostaviti Vučića da i dalje ima sve”.\nU ime Građanskog demokratskog foruma Aleksandar Olenik je dodao da građani, koji ne podržavaju ni vlast ni nacionalističke stranke imaju pravo da imaju za koga da glasaju. On je ponudio “agresivne reforme na putu ka EU i beskompromisnu borbu protiv ove vlasti” i izrazio očekivanje da će u budućem parlamentu sedeti predstavnici prave demokratske opozicije.


28 маја, 2021 | Petak\nMlada aktivistkinja meseca: Dielza Ibrahimi\nDielza je 19-godišnja studentkinja i aktivistkinja iz Prištine. Trenutno je na prvoj godini studija i studira političke nauke i diplomatiju. Dielza veruje da se velike promene mogu postići malim koracima, pa je iz tog razloga od malih nogu aktivna u raznim događajima, radionicama i slično.\nNjeno aktivističko iskustvo započelo je učešćem u radionicama koje su organizovale lokalne organizacije i volonterskim radom. Zatim kasnije je Dielza postala deo Mladih evropskih ambasadora (YEA), projekta čiji je cilj promocija različitosti među mladima, kao i stvaranje pozitivnih promena na zapadnom Balkanu.\nPored toga, Dielza je takođe glavni vođa internet zajednice koja broji skoro milion korisnika i ovaj zadatak obavlja skoro četiri godine zaredom, dobrovoljno pomažući kod upravljanja i organizovanja unutar zajednice.\nNedavno je takođe bila deo projekta pod nazivom „Akti solidarnosti u vreme ravnodušnosti“, gde se devetoro mladih okupilo u Mitrovici kako bi izdvojili priče o solidarnosti među ljudima. Ove priče su sada već objavljene, a Dielza je koautor dveju od njih.\nDielzina poruka mladima je „Uvek nastavite da rastete i menjate se kako biste postali najbolja verzija sebe. Tako, istovremeno stvarate promene u svojoj zajednici i inspirišete druge da i oni postanu najbolja verzija sebe“.\nIntervju meseca - Valton Marku\nDigitalna rešenja su neophodna za kosovski obrazovni sistem - Antigona Uka


Obveznici fiskalizacije nakon što prijave prodajne objekte, imaju mogućnost da ostvare pravo na finansijsku podršku po svakom prijavljenom poslovnom prostoru i prijavljenoj poslovnoj prostoriji u iznosu od 100 evra, kao i finansijsku podršku po fiskalnoj kasi u iznosu od takođe 100 evra.\nRok za prijavu za finansijsku podršku kraj januara\nRok za prijave za finansijsku podršku je kraj januara ove godine, prenosi RTS.\nObveznici fiskalizacije koji nisu evidentirani kao obveznici PDV-a na dan podnošenja Izjave o zainteresovanosti za finansijsku podršku za fiskalizaciju finansijsku podršku ostvaruju u iznosu uvećanom za 20 odsto.\nDo sada isplaćeno 2, 5 milijarde dinara, isplate u tranšama\nDo današnjeg dana se ukupno 85.355 obveznika prijavilo za finansijsku podršku, a do sada je u tu svrhu isplaćeno 2,5 milijarde dinara.\nIsplate se obavljaju u tranšama, svake nedelje tokom trajanja prijave.\nKada je reč o fiskalnim uređajima koji su trenutno dostupni na tržištu, Poreska uprava je do sada odobrila preko 100 elemenata elektronskog fiskalnog uređaja.\nNa sajtu Poreske uprave obveznici mogu da pronađu spisak elemenata i proizvođača, kako bi se odlučili koji fiskalni uređaj će koristiti.


Predlažu se velike promjene: Od naredne sezone u NBA gledamo mnogo manje utakmica? – Sport Centar Predlažu se velike promjene: Od naredne sezone u NBA gledamo mnogo manje utakmica? – Sport Centar\nNacionalna košarkaška liga (NBA) razmatra mogućnost da jubilarnu 75. sezonu iskoristi za testiranje određenih inicijativa, koje uključuju i smanjenje broja utakmica.\nSredinom juna Komitet u kojem se nalazi desetak zvaničnika najboljih timova u ligi razmatralo je promjenu tradicionalnog kalendara takmičenja za sezonu 2021/22. Tada se pojavila informacija o Kup takmičenju koje bi bilo igrano na sredini sezone, ali i turniru koji bi bio na programu poslije velikog finala.\nPrema dobro obavještenim izvorima, pomenute promjene bi mogle da budu uvedene kao pilot program, a poslije bi bila izvršena analiza da li postoji mogućnost da one budu trajne. Oni koji podržavaju ideju o Kupu znaju i da bi to dovelo do smanjenja broja utakmica, a svaki od timova ih po sadašnjem sistemu igra po 82, prenosi Sport klub.\nTakođer bi to utjecalo na prihode od televizijskih prava, ali i prodaje ulaznica, ali se vjeruje da bi nova takmičenja, koja su predložena, to nadoknadila.\nPosljednjih godina, broj utakmica se našao na udaru, posebno zbog činjenice da su pojedini timovi odmarali svoje glavne zvezde. Tako je Kawhi Leonard, koji je predvodio Toronto Raptorse do historijske titule, propustio oko 20 mečeva ove sezone da bi se prištedio za play-off.\nOno o čemu se pričalo na nedavnom sastanku je da se broj utakmica ograniči na 58, što znači da bi svaki tim sa svakim igrao po dva puta. Sada je slučaj da se timovi po dva puta sastaju sa rivalima iz druge konferencije, četiri puta sa protivnicima iz iste divizije, a tri sa preostalim ekipama iz konferencije.\nIpak, čelnici većine timova su protiv toliko drastičnog smanjenja.\nPromjena kalendara za dvije godine će svakako imati velike posljedice, a NBA će morati da ima podršku svih dioničara, Unije igrača i vlasnika franšiza do vlasnika prava prenosa i sponzora, između ostalih.\nRazlog za to je jednostavan – kada je potpisan kolektivni ugovor u njemu je stajalo da liga i timovi moraju da se postaraju da povećaju prihode svake godine. Ako igrači procjene da bi smanjenje utakmica moglo da rezultira njegovom smanjenju, mogli bi da stave tačku na promjene.


ČITALAC GODINE: DEČAK PROČITAO 300 KNJIGA ZA 365 DANA - Beograduživo.rs\nNaslovna»GRADSKA DEŠAVANJA»ČITALAC GODINE: DEČAK PROČITAO 300 KNJIGA ZA 365 DANA\nAutor SS InTeam /\t 22. januara 2018. GRADSKA DEŠAVANJA\nOvogodišnji dobitnik nagrade Čitalac godine koju tradicionalno dodeljuje Bibliotea grada Beograda, u kategoriji dece do 14 godina, dobio je Aleksandar Pejčinović (11).\nOn je iz biblioteke iznajmio 300 knjiga 2017. godine, a, kako i sam otkriva za Novosti, još mnogo knjiga je pročitao van štiva iz bibiloteke. Aleksandar kaže da ako se skoncentriše i ako mu se knjiga baš dopadne, može da je „proguta“ i za pola sata.\nPRETHODNA VESTZBOG NEOPRAVDANIH IZOSTANAKA IZ ŠKOLE SUD KAZNIO 39 RODITELJA\nSledeća vest ATAŠE IRANSKE AMBASADE PREMINUO U MARKETU\nAnka on 21. februara 2018. 02:18\nPa, sigurno nije mislio bukvalno pola sata, vec da „proguta“ knjigu ako mu se svidja.\nAleksandar Vučić on 23. januara 2018. 12:05\nTo su ili kratke knjige ili čita 500 strana na sat.


Nove uniforme za celokupno osoblje KC Niš\nNaslovna Društvo Nove uniforme za celokupno osoblje KC Niš\nOsoblje Klinike za kardiohirurgiju KC Nis dobilo je po dva para belih uniformi i specijalne antimikrobne bele klompe sa anatomskim ulošcima čime je završeno obezbeđivanje radnih uniformi i obuće za 113 radnika klinike.\nPored belih uniformi, ranije su obezbeđene i radne uniforme i klompe za osoblje koje radi u operacionom bloku kao i za higijeničare i bolničare.\nPacijentima klinike obezbeđene su nove pidžame i papuče.\nDonacija je vredna oko 2,5 miliona dinara.\nZa poslednju donaciju veliku zahvalnost klinika duguje kompaniji Yumco Vranje koja je donirala keper i KPZ Niš koji su sašili uniforme.\nPrethodni tekstStipendije i nagrade Komisije “Sveta Petka” za 23 učenika i studenata\nSledeći tekstFestival dečijeg filma: Najbolja ostvarenja do 9. februara u Cineplexxu\nBubreg za sina: Izvršena 40. transplantacija bubrega u KC Niš 09/02/2020 na 12:40\n[…] u dve operacione sale učestvovalo je više od 40 ljudi, rekao je dr Dragan Milić direktor Klinike za kardiohirurgiju u […]


Brzi zajam Istočno Sarajevo – apliciraj i podigni novac isti dan – Kredi.ba\nBrzi zajam Istočno Sarajevo – apliciraj i podigni novac isti dan\nU slučaju da aplicirate za brzi zajam Istočno Sarajevo, potrebno je predhodno da se informišete o uslovima i proceduri aplikacije. U tekstu smo spremili sve informacije koje se odnose na brzi zajam Istočno Sarajevo. Ukoliko ste se našli u situaciji da vam je potreban novac i da vam neugodno da isti tražite od bližnjih, onda je brzi zajam najbolji način da brzo i lako dođete do potrebnog novca.\nOsim brzine i jednostavnosti, ono što karakteriše brzi zajam Istočno Sarajevo jeste i kreditna stopa koja iznosi 0%. To znači da je iznos novca koji ste podigli jednak iznosu koji vraćate. Gledajući na sve pogodnosti koje ovakav vid zaduživanja nosi sa sobom, nije ni čudo da od 61516 stanovnika koji žive na teritoriji grada Istočno Sarajevo, čak 50% bira radije brze zajmove nego klasična bankarska zaduživanja.\nBrzi zajam Istočno Sarajevo nudi sve informacije potpuno transprentno na svojoj web stranici, gdje istovremeno možete izvršiti i aplikaciju za pozajmicu. Dodatne informacije možete dobiti i pozivom na broj telefona koji se nalazi na internet stranici sa pozivnim brojem +38757 za grad Istočno Sarajevo.\nČitava procedura se odbija online, a nakon aplikacije kroz samo nekoliko sati možete podići svoj novac u najbližoj pošti sa poštarskim brojem 71123.


Hajka na Vekarića vrhunac napada na Tužilaštvo\nNakon pretnji koje su poslednjih nedelja dolazile na adresu Tužilaštva za ratne zločine Srbije, zameniku tužioca, Brunu Vekariću, počele su da stižu i jezive SMS poruke u kojima se njemu i njegovoj porodici preti smrću.\n„Te pretnje su stvarno monstruozne. Do sada smo imali 70-ak pretnji različith vrsta, ali ovakve do sada nismo dobijali... One stvarno mogu da budu produkt samo delovanja nekog, rekao bih manijaka, koji pominje moju decu, porodicu, silovanja i tako dalje. To je stvarno nešto što me je iskreno uznemirilo i zabrinulo“, rekao je Vekarić za RSE.\nPretnje su počele da stižu u trenutku u kome poslanik vladajuće Srpske napredne stranke Milovan Drecun pokušava da ospori Vekarićev legitimitet, tvrdeći da je na funkciji nelegano, odnosno da 2003. godine kada je izabran, nije prošao izbor kroz Skupštinu Srbije, već da ga je imenovalo Državno veće tužilaca.\nTakođe, pojedine dnevne novine, poslednjih su dana tužiocu Vladimiru Vukčeviću "nalepile etiketu izdajnika", uz tvrdnje da je odavao detalje iz predmeta predstavnicima ambasade SAD u Beogradu.\n„To je samo nešto što je kruna ovakve atmosfere“, kaže nam Vekarić i dodaje da je „stvorena atmosfera linča u kojoj se više ne oseća sigurno“.\nVekarić je, takođe, nazvao besmislenim optužbe poslanika Drecuna, dodavši da one dolaze od osobe osumnjičene u predmetu nazvanom "Mediji", a koju Tužilaštvo za ratne zločine vodi protiv osumnjičenih da su ratnih devedesetih učestvovali u ratnom huškanju.\nSam Drecun međutim tvrdi da ne zna ko preti Vekariću i da ne vodi nikakvu hajku, te da to nema nikakve veze sa tim što se, kao ratni izveštač RTS-a, našao na listi osumnjičenih u predmetu „Mediji“.\n„Neprihvativo je da se pravo narodnih poslnika da postave poslaničko pitanje karakteriše kao nekakva kampanja protiv nekoga ili hajka“, rekao je nedavno Drecun za B92.\nPredsednica Helsinškog odbora za ljudska prava Sonja Biserko, ukazuje, međutim, da je predmet „Mediji“ daleko složeniji i važniji nego što se u javnosti misli i da nije uverena da poslednji napadi na Tužilaštvo nisu sa njim u vezi.\n„Gde god se dirne u one ključne aktere, a mediji su sigurno jedan od tih, odmah nastane jedna vrlo agresivna kampanja i propaganda protiv ljudi koji to rade, u ovom slučaju to je tužilaštvo. Ja smatram da je to vrlo važna istraga i eventualno optužnica na kojoj se radi već nekoliko godina, zato što ona, zapravo, zadire u suštinu priprema tog rata“, kaže Biserko.\nTužilaštvo mora da se odbrani\nPretnje smrću zameniku tužica za ratne zločine, prati i uočljiva tišina, odnosno odsustvo bilo kakve reakcije državnih zvaničnika.\n„Svakako su te pretnje za osudu i smatram da je napad na zamenika tužioca, suštinski napad na celo tužilaštvo“, rekao nam je Borko Stefanović, šef poslaničke grupe opozicione Demokratske stranke u Paralamentu Srbije, jedne od nekolicine stranaka koje su se ovim povodom oglasile.\nBruno Vekarić zaključuje da će nastupi jedinih ili izostanak reakcije drugih, na kraju samo naštetiti zvaničnom državnom stavu – borbi za reformske procese.\n„Manji sam ja problem... Mislim da upravo ovakvi nastupi mogu da nanesu neku veću štetu jednoj zaista borbi da reforme u Srbiji uspeju na pravi način“, konstatuje Vekarić.\nNa pitanje kome i zbog čega odgovara poljuljano Tužilaštvo za ratne zločine Vekarić odgovara:\n„Ja ne znam da li se to dešava zbog toga što radimo neke izuzetno ozbiljne predmete, da li je to zato što smo ušli u ’osinjak’ na Kosovu, zločine ne Kosovu, da li je to zato što radimo Srebrenicu, Štrpce... to su izuzetno opasni i kopmleksni predmeti. Ili je to lični stav određenog čoveka koji se sam našao ugroženim i prozvanim. To zaista ne mogu da procenim. Ključna je stvar koji je motiv da se sada jedna respektabilna institucija, priznata u svetu na ovaj način pokušava da uzdrma. To je jednostavno pitanje koje postavljam, a ne nekakva konstatacija.“\nŠef poslaničkog kluba opozicionih demokrata Borko Stefanović smatra, međutim, da iza svega što se dešava sa Tužilaštvom za ratne zločine, stoji pokušaj da se dovedu novi tužioci.\n„Suštinski cilj je revizija svega do sada, jedno, pod znacima navoda ’nacionalno tužilaštvo’ koje će biti patriotskije kako oni to kažu, a koje korespondira sa ogronim procentom njihovog biračkog tela koje to želi. Dakle, ratni zločini isključivo činjeni nad srpskim narodom, a ne zločini koje su neki iz srpskog naroda počinili nad drugim narodima“, kaže Stefanović.\n„Tužilaštvo mora da se odbrani“, zaključuje na kraju Sonja Biserko iz Helsinškog odbora, ukazujući da će dovršavanje procesa za ratne zločine, uskoro biti preneto na regionalne sudove.\n„Haški tribunal polako privodi kraju svoj posao, takav kakav je, međutim sada je na regionalnim tužilaštvima da tu stvar obave do kraja i mislim da na našem tužilaštvu leži velika odgovornost u smislu dovršavanja tog posla koji je zapravo na samom početku kada je u pitanju suočavanje ovde u Srbiji i otvaranje dijaloga o odogvornosti za sve ono što se dešavalo. Smatram da bez toga ne može značajnije da se iskorači prema nekoj budućnosti koja bi Srbiju preporučila regionu i Evropskoj uniji“, rekla je Biserko.\nBruno Vekarić je povodom pretnji podneo krivičnu prijavu i istraga je, kako nam je rekao, sada u rukama nadležnih organa.


Železničar ubedljiv protiv Кleka - MARSH online\nPočetna Vesti Društvo Železničar ubedljiv protiv Кleka\nDruštvo Grad Home HomePage Odbojka Razno Samouprava Sport Vesti\nŽelezničar ubedljiv protiv Кleka\nPostavljeno 3 dеcеmbrа, 2019\nU devetom kolu Superlige Srbije odbojkašice Železničara ubedljivo su savladale Кlek sa 3:0, po setovima 28:26, 25:15 i 25:22. Neizvesnosti je bilo samo u prvom setu, koji je domaći tim dobio na razliku. U naredna dva dela igre došao je do izražaja kvalitet devojaka koje predvodi Mirjana Musulin. U sastavu Želje najefikasnija je bila Nada Mitrović sa 17 poena, zatim Rajlić sa 10, Gajić i Lukić sa po devet i Čanak sa osam poena.\nŽelezničar sada ima pet pobeda i četiri poraza i nalazi se u sredini tabele – na petom mestu sa 16 bodova. U preostala dva odigrana susreta devetog kola Crvena zvezda je pobedila Vizuru sa 3:1, dok su Ubljanke pobedom od 3:2 u Beogradu protiv istoimene ekipe dospele na treće mesto Superlige. Utakmice Jedinstvo-TENT i Partizan-Spartak odložene su za 11. decembar. U narednom kolu Superlige Srbije Železničar je ponovo domaćin. U petak 6. decembra dočekuje Vizuru, višestrukog šampiona i pobednika Кupa, koji je vrlo loše startovao ove sezone.\nŽelja dočekuje Spartak u revanš meču Кupa Srbije\nU revanš meču četvrtfinala Кupa Srbije za odbojkašice u utorak 03. decembra od 19 časova OК Železničar dočekuje subotički Spartak. Očekuje se „overa“ plasmana u polufinale, s obzirom da su Lajkovčanke prvu utakmicu u Subotici dobile sa 3:1. U utorak se još sastaju Crvena zvezda-Ub i Vizura-TENT, dok u sredu igraju Jedinstvo (SP) i Partizan. Кao i Želja, favoriti su Crvena zvezda, TENT i Jedinstvo, s obzirom na ubedljive pobede u prvim utakmicama. Podsećamo da je aktuelni vlasnik trofeja Železničar, koji je dve godine zaredom pobednik Кupa Srbije.\nPrethodna objava Stefana Pakić sjajna u plasmanu Srbije na Evropsko prvenstvo\nSledeća objava Asfaltiranje 5.200 metara Stare obrenovačke pruge\nZa potrebe zdravstvenih ustanova Kolubarskog okruga Zavodu za javno zdravlje Valjevo je ju…\n44 sekundi je potrebno da se pročita\nOpština Mionica će u sredu 30. septembra u 19 časova u velikoj sali Кulturnog centra prire…